title: Korydallós

text: Korydallós () on Kreikan kaupunki ja samanniminen kunta (Δήμος Κορυδαλλού, "Dímos Korydalloú"), joka sijaitsee Pireuksen alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 4,324 neliökilometriä ja väkiluku 63 445 (vuonna 2011).


title: Korydallós

text: Korydallós sijaitsee noin seitsemän kilometriä Ateenan keskustasta länteen. Se on ottanut nimensä samalla seudulla sijainneesta antiikin aikaisesta Korydalloksen demoksesta. Kaupungissa sijaitsee Korydallóksen metroasema.


title: Korydallos

text: Korydallos (, ) oli antiikin aikainen alun perin Hippothontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "asty"-trittykseen eli kaupunkialueen demoksiin.


title: Korydallos

text: Korydallos sijaitsi Attikan länsirannikolla Aigaleos-vuoren kaakkoispuolella, Thrian ja Pireuksen demosten välisellä alueella lähellä Salamiin saaren mantereesta erottanutta salmea. Sijaintipaikan oletetaan olleen suunnilleen nykyisen, demoksesta nimensä ottaneen Korydallóksen kaupungin alueella.


title: Korydallos

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Hippothontis ja sillä oli yksi edustaja Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 201/200 eaa. lähtien Attalis-fyleen. Demoksen kansalaisesta käytettiin demonyymiä "Korydalleus" ().


title: Korydallos

text: Kreikkalaisessa mytologiassa Korydallos oli paikka, jossa Prokrustes vainosi ihmisiä kunnes Theseus surmasi tämän.


title: Níkaia-Ágios Ioánnis Réntis

text: Níkaia-Ágios Ioánnis Réntis ( eli Δήμος Νίκαιας-Αγίου Ιωάννη Ρέντη, "Dímos Níkaias-Agíou Ioánni Rénti") on Kreikan kunta, joka sijaitsee Pireuksen alueyksikössä Attikan alueella ja kuuluu Ateenan metropolialueeseen. Kunnan pinta-ala on 11,31 neliökilometriä ja väkiluku 105 430 (vuonna 2011). Kunnan kuntakeskus on Níkaia.


title: Níkaia-Ágios Ioánnis Réntis

text: Níkaia-Ágios Ioánnis Réntis sijaitsee noin kuusi kilometriä Ateenan keskustasta länteen. Kunta syntyi, kun Ágios Ioánnis Réntis ja Níkaia yhdistyivät vuoden 2011 alussa Kallikrates-suunnitelman mukaisesti.


title: Níkaia-Ágios Ioánnis Réntis

text: Vuoden 2011 kuntauudistuksesta lähtien Níkaia-Ágios Ioánnis Réntiksen kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kaupungit ovat:


title: Pérama (Attika)

text: Pérama () on Kreikan kaupunki ja samanniminen kunta (Δήμος Περάματος, "Dímos Perámatos"), joka sijaitsee Pireuksen alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 14,73 neliökilometriä ja väkiluku 25 389 (vuonna 2011).


title: Pérama (Attika)

text: Pérama sijaitsee noin 14 kilometriä Ateenan keskustasta länteen.


title: Laveeraus

text: Laveeraus on taidemaalauksessa ohut väripinta, joka peittää yhtä siveltimenvetoa laajemman alueen ja näyttää yhtenäiseltä tai liukuvasti muuttuvalta. Laveeraus toimii usein maalauksen pohjana.


title: Laveeraus

text: Vesivärimaalauksessa laveeraus saadaan aikaan vedellä ohennetusta värikerroksesta. Työvälineenä voidaan käyttää pyöreää tai litteää sivellintä, tai sientä. Purkkiin, palettiin tai värirasiaan kaadetaan aluksi vettä. Sivellin kostutetaan ja siihen otetaan vähän väriä, joka sekoitetaan veteen. Paperi on pingotettu alustalle, joka on hieman kallellaan, jotta vesi valuisi oikein. Siveltimellä tehdään vetoja paperin yli sivulta toiselle, ja vetojen välillä siveltimeen otetaan lisää väriä. Uusi veto vedetään edellisen alapuolelle ja osittain sen päälle. Jos paperi on kostutettu ennalta, värit sekoittuvat paremmin kuin kuivaan paperiin, eikä sivellinvetojen väliin muodostu väriviivoja.


title: Laveeraus

text: Jos värin tai veden määrää lisätään jokaisella siveltimenvedolla, muodostuu väripinta, joka vaalenee tai tummenee tasaisesti. Tällainen asteittainen laveeraus tehdään kuivalle paperille, jotta väri ei sekoittuisi liian tasaisesti. Laveerauksessa voidaan käyttää myös useampaa kuin yhtä värisävyä.


title: Erkki Vanninen (kirjailija)

text: Erkki Kalervo Vanninen (4. toukokuuta 1924 Hiitola) on suomalainen kirjailija.


title: Nádson (jalkapalloilija, 1982)

text: Nádson Rodrigues de Souza eli Nádson (s. 30. tammikuuta 1982 Serrinha, Brasilia) on brasilialainen jalkapalloilija, pelipaikaltaan hyökkääjä. Hän on 172 senttimetriä pitkä.


title: Nádson (jalkapalloilija, 1982)

text: Nádson on edustanut urallaan brasilialaisia Vitóriaa (2001–2003, 2009), Corinthians Paulistaa (2006), Bahiaa (2009) ja Sport Recifeä (2010), eteläkorealaista Suwon Samsung Bluewingsiä (2003–2005, 2007–2008) sekä japanilaista Vegalta Sendaita (2008). Hän on Etelä-Korean-mestari vuodelta 2004.


title: Nádson (jalkapalloilija, 1982)

text: Brasilian maajoukkueessa Nádson on pelannut kaksi A-maaottelua vuonna 2003. Hän oli mukana maajoukkueessa CONCACAF Gold Cupissa 2003, jossa Brasilia vieraili ja voitti hopeaa.


title: Nadson

text: Nadson-nimisiä henkilöitä:


title: Syyssahrami

text: Syyssahrami ("Crocus speciosus") on sahramien sukuun kuuluva laji. Sitä tavataan luonnonvaraisena Turkissa, Kaukasuksen alueella, Krimin niemimaalla ja Iranissa. Kasvi on 12–15 senttimetriä korkea. Yhdestä mukulasta kasvaa yleensä neljä lehteä, jotka ilmestyvät vasta pitkän aikaa kukinnan jälkeen. Kukkien väri on vaalea sinivioletti tai valkoinen ja emilehdet ovat oranssit ja haaroittuneet. Syyssahrami kukkii syyskuulta lokakuulle. Kasvi menestyy aurinkoisella paikalla hiekansekaisessa maassa. Kasvia lisätään sivumukuloista, joita saadaan jakamalla vanhempia ja hyväkuntoisia yksilöitä kesän lopulla. Sekä istutussyvyys että istutusväli on noin 10 cm. Syyssahrami saattaa kukkia ensimmäisen kerran vasta toisena syksynä istutuksesta.


Hämeenlinnan Pallokerhon SM-liigakausi 2014–2015 on jääkiekkoseura Hämeenlinnan Pallokerhon 27. kausi jääkiekon SM-liigassa ja 38. kausi Suomen jääkiekon korkeimmalla sarjatasolla. HPK:n edellinen kausi päättyi runkosarjassa sijalle kymmenen ja lopulta pudotuspelien jälkeen sijalle kahdeksan.


title: Hämeenlinnan Pallokerhon SM-liigakausi 2014–2015

text: Edellinen kausi oli päättynyt HPK:n osalta pudotuspeleissä puolivälierissä tappioon Oulun Kärpille. Runkosarjassa HPK oli kymmenes, saaden 87 pistettä.


text: Jääkiekkolehden toimittamassa ”Toimittajien liigaveikkauksessa” kiekkotoimittajat ennustivat liigakauden mestaria, runkosarjan sijoituksia ja pelaajakohtaisten tilastojen voittajia. Yksikään toimittaja ei ennakoinut HPK:lle mitalia. Paras runkosarjasijoitus oli yhdeksäs sija, johon HPK:ta ennakoi sijoittuvan sekä Jatkoaika.comin että Nelonen Median toimittajat. Helsingin Sanomien ja Urheilulehden toimittajat arvioivat Juuse Saroksen olevan kauden paras maalivahti.


text: Jääkiekkolehti listasi ennen kauden alkua liigan 50 parasta pelaajaa. HpK:n parhaaksi arvioitiin maalivahti Saros, joka oli myös koko listan ensimmäinen. Muita HPK:n pelaajia listalla oli ainoastaan puolustaja Craig Schira (24.).


text: HPK menetti maalintekovoimastaan viime kauteen verrattuna 54 pronsettia eli lähteneet pelaajat tekivät yhteensä 74 maalia. Viime kauteen verrattuna ainoastaan Espoo Blues, Tampereen Ilves ja Kalevan Pallo menettivät enemmän maalintekovoimaansa. Lähteneistä pelaajista eniten maaleja oli tehnyt Ville Viitaluoma.


text: Ennen kauden alkua HPK:sta lähti yhdeksän pelaajaa, joista yksi oli puolustaja ja kahdeksan hyökkääjiä. NHL:ään siirtyi yksi pelaaja ja Marko Tuulola sekä Antti Aarnio lopettivat uransa. HPK:hon siirtyi ennen kauden alkua maalivahti ja seitsemän hyökkääjää. Saapuneista pelaajista kaksi tuli muista SM-liigaseuroista.


text: Kauteen lähdittäessä HPK:n pelaajabudjetti oli 1,7 miljoonaa euroa. HPK:n pelaajabudjetti oli liigan toiseksi pienin: ainoastaan sarjanousija Vaasan Sportin pelaajakulut olivat pienemmät. Pelaajien palkat mukaan luettuna HPK:n kulubudjetti oli 5 531 000 euroa, mikä oli liigan keskitasoa. Kaikkien SM-liigaseurojen yhteinen kulubudjetti oli 89 000 000 euroa.


text: HPK:n tulobudjetti oli 5,84 miljoonaa euroa. Tämä oli myös liigan keskitasoa, sillä seitsemällä joukkueella oli suurempi tulobudjetti kun HPK:lla. Markkinointitulot toivat HPK:lle 2,65 miljoonaa euroa, pääsylipputulot 1,27 miljoonaa ja muut tulot 1,92 miljoonaa euroa. Pääsylipputulot olivat liigan surkeimmat ja ainoastaan kolme muuta seuraa sai vähemmän markkinointituloja kuin HPK.


text: HPK:n tulostavoite oli 273 000 euroa. Parempaan tulokseen pyrki ainoastaan Espoo Blues, jonka tulostavoite oli 312 000 euroa. Nollatulokseen pyrkivät HIFK, JYP, Lukko ja Turun Palloseura. Liigaseurojen tulostavoite oli yhteensä lähes 1,5 miljoonaa euroa.


text: Seuran huono taloustilanne puhutti ennen kauden alkua, vaikka edellinen tilikausi oli päätynyt 129 000 euroa plussalle. HPK:lla oli esimerkiksi viime kaudella ajoittaisia ongelmia palkanmaksun kanssa. Huonoon taloustilanteeseen vaikuttavat Hämeenlinnan kaupungin velkataakka sekä sponsoritulojen pienentyminen taloustilanteen vuoksi. HPK:n pitkäaikaisen velan suuruus oli 482 000 euroa.


Tampereen Ilveksen SM-liigakausi 2014–2015 on jääkiekkoseura Ilveksen 40. kausi jääkiekon SM-liigassa ja 81. kausi Suomen jääkiekon korkeimmalla sarjatasolla. Ilveksen edellinen kausi päättyi runkosarjassa sijalle yksitoista, joten Ilves ei edennyt pudotuspeleihin. Kyseessä oli kolmas kausi putkeen kun Ilves jäi pudotuspelien ulkopuolelle.


title: Tampereen Ilveksen SM-liigakausi 2014–2015

text: Edellinen kausi oli päättynyt Ilveksen osalta runkosarjaan. Runkosarjassa Ilves oli yhdestoista, saaden 84 pistettä.


text: Jääkiekkolehden toimittamassa ”Toimittajien liigaveikkauksessa” kiekkotoimittajat ennustivat liigakauden mestaria, runkosarjan sijoituksia ja pelaajakohtaisten tilastojen voittajia. Yksikään toimittaja ei ennustanut Ilveksen mitalia. Paras runkosarjasijoitus oli yhdeksäs sija, johon Ilveksen ennakoi sijoittuvan sekä Aamulehden että Urheilusanomien toimittajat. Nelonen Median ja Yle Puheen toimittajat ennakoivat Antti Tyrväisen voittavan SM-liigan jäähypörssin.


text: Jääkiekkolehti listasi ennen kauden alkua liigan 50 parasta pelaajaa. Ilveksen parhaaksi arvioitiin puolustaja Tommi Kivistö, joka oli listalla sijalla 39. Muita Ilveksen pelaajia ei listalle mahtunut.


text: Ilves menetti maalintekovoimastaan viime kauteen verrattuna 54,6 pronsettia eli lähteneet pelaajat tekivät yhteensä 77 maalia. Viime kauteen verrattuna Espoo Blues ja Kalevan Pallo menettivät Ilvestä enemmän maalintekovoimaansa. Lähteneistä pelaajista eniten maaleja oli tehnyt Kai Kantola.


text: Ennen kauden alkua Ilveksestä lähti 11 pelaajaa, joista yksi oli maalivahti, yksi puolustaja ja yhdeksän hyökkääjiä. NHL:ään siirtyi yksi ja KHL:ään yksi. Ilvekseen siirtyi ennen kauden alkua kuusi puolustajaa ja kuusi hyökkääjää. Saapuneista pelaajista kolme tuli muista SM-liigaseuroista.


text: Kauteen lähdittäessä Ilveksen pelaajabudjetti oli 1,8 miljoonaa euroa. Ilveksen pelaajabudjetti oli liigan kolmanneksi pienin: ainoastaan Hämeenlinnan Pallokerhon ja sarjanousija Vaasan Sportin pelaajakulut olivat pienemmät. Pelaajien palkat mukaan luettuna Ilvksen kulubudjetti oli 4 900 000 euroa, mikä oli liigan toiseksi pienen heti Sportin jälkeen. Kaikkien SM-liigaseurojen yhteinen kulubudjetti oli 89 000 000 euroa.


text: Ilveksen tulobudjetti oli 5 miljoonaa euroa. Tämä oli myös liigan toiseksi pienin, sillä vain Sportilla oli pienempi tulobudjetti kun Ilveksellä. Markkinointitulot toivat Ilvekselle 3,2 miljoonaa euroa, pääsylipputulot 1,6 miljoonaa ja muut tulot 200 000 euroa. Muut tulot olivat liigan surkeimmat, mutta sen sijaan markkinointitulot ylittävät liigan keskiarvon.


text: Ilveksen tulostavoite oli 100 000 euroa. Nollatulokseen pyrkineiden HIFK:n, JYP:in, Lukon ja Turun Palloseuran lisäski ainoastaan Tapparan ja Ässien tulostavoite oli huonompi. Liigaseurojen tulostavoite oli yhteensä lähes 1,5 miljoonaa euroa.


text: Kauden alussa Ilveksen oaskeanti oli kesken, joten tietoa pitkäaikaisesta velasta ei vielä ollut.


title: Luettelo Tampereen Pyrinnössä pelanneista koripalloilijoista (naiset)

text:
__notoc__
Tämä on luettelo Tampereen Pyrinnössä pelanneista koripalloilijoista.


text: Luettelossa on mainittu kaikki Pyrinnön naisten edustusjoukkueessa Suomen pääsarjassa pisteitä tehneet pelaajat ja pelaajat, jotka on merkitty Suomen Koripalloliiton tietokantaan Pyrinnön SM- tai cup-mitalisteina. Koripalloliiton pelaajatilastot alkavat naisten osalta kaudesta 1973–1974, ja tätä aikaisemmalta ajanjaksolta tietokanta mainitsee vain SM-mitalistit. Myös kausien 1988–1989 ja 1989–1990 kokoonpanotiedot puuttuvat.


text: Pyrinnön miesten edustusjoukkueen pelaajat on lueteltu artikkeleissa Luettelo Tampereen Pyrinnössä pelanneista koripalloilijoista."Luettelo päivitetty 27. syyskuuta 2015."


title: Alleyway

text: Alleyway on Nintendon julkaisema toimintapeli, joka julkaistiin alun perin Japanissa 21. huhtikuuta 1989. Peli on klooni kolikkopelistä "Breakout". Peli julkaistiin myöhemmin myös Nintendo 3DS:n Virtual Consolelle.


title: Alleyway

text: Pelissä ideana on "Breakoutin" tapaan tuhota tiiliseinä kimmottamalla pallo mailalla seinää päin ja aina uudelleen.


title: Jorma Komulainen

text: Jorma Komulainen (s. 1947) on suomalainen valokuvaaja. Kainuulaissyntyinen Komulainen on tehnyt uransa lehtikuvaajana muun muassa Kuopiossa Savon Sanomissa ja Helsingissä Suomen Kuvalehdessä. Hänestä tuli 1970-luvulla Kuhmon Kamarimusiikin ensimmäinen virallinen valokuvaaja.


title: Jorma Komulainen

text: Komulainen on tehnyt myös valokuvakirjoja ja pitänyt näyttelyitä, muun muassa Kuhmossa kesällä 2003.


title: Jorma Komulainen

text: Komulainen perusti yhdessä Jaakko Julkusen ja Topi Ikäläisen kanssa Victor Barsokevitsch -Seura ry:n, joka ylläpitää VB-valokuvakeskusta.


title: Nolan Roux

text: Nolan Roux (s. 1. maaliskuuta 1988 Compiègne) on ranskalainen jalkapalloilija, joka edustaa Ligue 1:ssä pelaavaa Lille OSCia. Pelipaikaltaan oikeajalkainen Roux on hyökkääjä. Hänen kasvattajaseuransa on RC Lens, jossa hän pelasi ammattilaistasolla vain yhden ottelun Ligue 2:ssä. Vuonna 2009 Roux siirtyi Stade Brestoisiin, jossa hänestä tuli yksi Ligue 2:n parhaista maalintekijöistä. Kaudeksi 2010-11 Brest nousi Ligue 1:teen ja Roux teki samalla pääsarjadebyyttinsä. Hän siirtyi tammikuussa 2012 Ligue 1:n puolustavaan mestariin Lille OSCiin, jossa hän on myös ollut maalintekijän roolissa. Hänen nykyinen sopimuksensa seuran kanssa ylettyy kesäkuun 2016 loppuun. Roux on pelannut myös vuonna 2010 kaksi peliä Ranskan alle 21-vuotiaiden jalkapallomaajoukkueessa, joissa maaleja syntyi niin ikään kaksi.


title: Five Nights at Freddy’s

text: Five Nights at Freddy’s on Scott Cawthonin kehittämä selviytymiskauhupeli, joka julkaistiin 8. elokuuta 2014 Microsoft Windowsille, 27. elokuuta 2014 Androidille ja 11. syyskuuta 2014 iOSlle. Peli on myös tunnettu monista salaisuuksistaan.


title: Five Nights at Freddy’s

text: Pelin saamien valikoitujen arvostelujen painotettu keskiarvo on Metacriticissä 78/100. Pelilehti "'PC Gamer" antoi pelille arvosanaksi 80/100.


title: Five Nights at Freddy’s

text: Warner Bros osti vuonna 2015 pelin elokuvaoikeudet. ja keväällä 2017 uutisoitiin Blumhouse productionsin tuottavan elokuvaa.


title: Five Nights at Freddy’s

text: Pelihahmon nimi on Mike Schmidt, ja hän työskentelee yövartijana Freddy Fazbear’s Pizza -ravintolassa. Ravintolassa on liikkuvia robottieläimiä, jotka yrittävät päästä pelaajan työhuoneeseen ja tappaa Miken. Pelissä on myös henkilö nimeltään Phone Guy. Hän soittaa pelaajalle ja kertoo hyödyllisiä vinkkejä selviytymiseen sekä tietoja pizzerian menneisyydestä.


title: Five Nights at Freddy’s

text: Pelaajan tulee seurata valvontakameroista, missä robotit liikkuvat. Aina kun joku niistä on mahdollisesti pelaajan työhuoneen lähettyvillä, pelaajan pitää katsoa huoneen avonaisista ovista käytävään sytyttämällä valot. Jos joku eläimistä on siellä, pelaajan täytyy sulkea turvaovi, jotta eläin ei pääse huoneeseen tappamaan pelaajaa. Turvaovien kiinni pitäminen kuitenkin kuluttaa virtaa, samoin kuin valvontakameroiden käyttäminen sekä valojen sytyttäminen. Jos virta loppuu, pelaajalla ei ole mitään suojaa robottieläimiä vastaan. Vaikeustaso kasvaa öiden edetessä.


title: Five Nights at Freddy’s

text: Kun kaikki viisi yötä on päässyt läpi, pelaaja saa pelattavaksi vielä kuudennen yön. Sen läpäistyään pelaajalle avautuu kenttäeditori, jossa voi määritellä robottien tekoälyn tason.


title: Five Nights at Freddy’s

text:
Bonnie on purppura jänisrobotti, joka lähtee liikkeelle ensimmäisenä. Hän on bändin kitaristi ja seisoo vasemmalla puolella, joka täsmää sillä hän hyökkää pelaajaa kohti samalta puolelta.
Bonnie on aktiivisin eläinrobotti ensimmäisten öiden aikana. Bonniella on taipumusta käydä takahuoneessa, jossa hän voi katsoa kameraan mustilla silmillä. Pelin luoja Scott, on nähnyt painajaisia Bonniesta, ja on mielestään pelottavin hahmo pelissä.


title: Five Nights at Freddy’s

text: Chica on keltainen kanarobotti. Chica on bändin varalaulaja ja pitää kuppikakkua. Chicalla on tummat silmänaluset ja ruokalappu. Hän on lavalla oikealla puolella ja hän hyökkää samalta puolelta. Chica käy joskus keittiössä, josta kuuluu silloin lautasten ja aterimien kolistelua. Hänellä on suunsa sisällä toinen hammasrivistö, joka on luultavasti vain endoskeleton. Chica päästää haukottelevaa valitusta kuten Bonniekin. Chica on ensimmäisen pelin ainoa naispuolinen robottieläin.


title: Five Nights at Freddy’s

text:
Foxy on rikkinäinen piraattikettu, joka eroaa pelin muista roboteista sillä tavalla, että se piileskelee eristetyssä tilassa nimeltä Merirosvopoukama. Merirosvopoukamassa on suuri verho, joka on koristeltu tähdillä. Myös kylttikin on koristeltu tähdillä, ja kyltissä lukee, Sorry, Out for Order. Foxylla on kaksi kättä, jossa toisessa on koukku. Hänellä on myös silmälappu. Foxy kurkistelee Merirosvopoukaman verhoista sillä tavalla, että hän tarttuu merirosvopoukaman verhoista
kiinni, ja heilauttaa vasemman verhon siten, että verho heiluu. Foxy ei myöskään ole käytössä, jonka vuoksi tämä on eristetty.


title: Five Nights at Freddy’s

text: Foxy lähtee lopulta juoksemaan toimistoa kohti. Jos pelaaja ehtii sulkea oven, Foxy koputtaa joka vie jonkun verran virtaa ja palaa takaisin. Foxy myös laulelee käytävillä. Foxya on epäilty olevan pelaajan puolella, mutta pelaaja saisi sydänkohtauksen Foxyn ilmestymisestä ja kuolisi. Foxya on myös epäilty olevan syyllinen kuuluisaan onnettomuuteen: The Bite of 87', jossa yksi animatronic, luultavasti Fredbear, puri lasta kesken synttärijuhlien, menettäen otsalohkoon irti aivoistaan. Tätä ei voida kuitenkaan hyväksyä faktana, sillä ei Scott ole sitä itse hyväksynyt, jonka vuoksi se ei ole varmaa.


title: Five Nights at Freddy’s

text: Freddy Fazbear on ravintolan päämaskotti. Freddy on ruskea karhurobotti, joka on bändin päälaulaja ja seisoo keskellä. Freddy on ensimmäisinä öinä epäaktiivinen; (paitsi jos virta loppuu) se lähtee liikkeelle vasta neljäntenä yönä, ja siinä kolmantena, Bonnien ja Chican jälkeen, ja hyökkää oikeaa kautta East Hall Cornerista. Freddy soittaa virran loppuessa Toredor March-kappaletta ja keittiössä ollessaan Jingle-kappaletta. Normaalisti Freddy piileskelee oikean oven vieressä ja hiipii toimistoon pelaajan katsoessa kameraa. Hän odottaa vähän aikaa ja sitten hyökkää. Phone Guy kertoo kolmantena yönä pelaajalle sen että jos virta loppuu, yritä esittää kuollutta niin Freddy soittaa kauemmin Toreador March-kappaletta, antaen pelaajalle armon aikaa. Freddy päästelee outoa naurua käytävillä.


title: Five Nights at Freddy’s

text: Golden Freddy on pelin mystisin hahmo. Hän on nimensä mukaan kultainen Freddy. Hänet erottaa muista se, että hänellä ei ole endoskeletonia. Golden Freddy ilmestyy, kun West Hall Corner kamerassa näkyy Freddy-julisteen sijaan Golden Freddyn kasvot. kun Golden Freddy ilmestyy toimistoon, ja näytölle tulee hänen kasvot, peli kaatuu. (Mobiiliversiossa jäätyy). Kun Golden Freddy on toimistossa, taustalla kuuluu robotin ääniä ja näytöllä vilahtelee sana: It's me. Häneltä voi suojautua katsomalla nopeasti kameraan. On epäilty, että Golden Freddy on vara-asu, kummitus, tai hallusinaatio. Golden Freddyn nauru on nopeutettu ja korkeampi versio Freddyn naurusta, sillä Freddyllä on erittäin hidastettu versio.


title: Eldorado at Santa Fe

text: Eldorado at Santa Fe on yhdysvaltalainen paikkakunta Santa Fen piirikunnassa New Mexicon osavaltiossa.


title: Eldorado at Santa Fe

text: Eldorado at Santa Fe sijaitsee maanteitse noin 24,5 kilometrin päässä Santa Fen kaupungista. Eldorado at Santa Fe on väestönlaskennallinen asuinpaikka.


title: Trebbiano

text: Trebbiano on yksi maailman viljellyimmistä viinirypälelajikkeista. Rypäleestä on runsaasti muunnoksia, ja nimellä on yhteensä satoja synonyymeja eri maissa. Esimerkiksi "Trebbiano Toscano" -rypälelajikkeella on 135 eri nimeä eri puolilla maailmaa. Ranskassa rypäleen nimi voi olla "Ugni blanc", "St. Émilion", "Clairette Ronde", "Clairette de Vence" tai vaikka "Queue de Renard" ja Korsikassa "Rossola".


title: Trebbiano

text: Trebbiano lienee alun perin lähtöisin Välimeren itäosasta, josta sen viljely levisi Italiaan Rooman keisarikunnan aikana. Sitä pidetään italialaisena alkuperäisrypäleenä, joka on levinnyt lähes kaikkiin viinintuotantomaihin. Nykyisen Ranskan alueelle se levisi mahdollisesti paavien Avignonin vankeuden aikana.


title: Trebbiano

text: Rypäle on Italian viljellyin vaalea rypälelajike ja toiseksi viljellyin rypäle: sitä viljellään kaikkiaan 550 neliökilometrin alueella, varsinkin Keski- ja Etelä-Italiassa. Trebbianoa viljellään runsaasti myös Australiassa ja Argentiinassa.


title: Trebbiano

text: Lähes kaikki Trebbiano-rypäleet ovat vaaleita, ja ne sopivat siten hyvin valkoviiniin. Useimmiten niitä käytetään yhtenä osana viinisekoituksissa, esimerkiksi Italiassa Orvieton alueen Trebbiano-valkoviineissä, procanicoissa. Trebbiano sopii happamuutensa ansiosta konjakin valmistukseen, ja se on myös balsamietikan raaka-aine. Trebbianosta on olemassa tumma lajike, "Trebbiano Nero", ja sitä käytetään myös pöytärypäleenä.


title: Sutton

text: Sutton tarkoittaa monta eri asiaa:


title: Olof Granholm

text: Harry Olof Granholm (s. 24. huhtikuuta 1924 Koivulahti – 5. marraskuuta 2016) oli suomenruotsalainen Vaasassa asunut kirjailija.


title: Olof Granholm

text: Pienviljeljäperheeseen syntynyt Granholm kävi kansakoulun ja työskenteli sitten saha- ja metsätyömiehenä, merimiehenä, teurastajana ja karjanostajana. Granholmin kirjailijanura sai alkunsa, kun hän joutui selkäkipujen takia vuoteenomaksi koko talven ajaksi. Hän hankki magnetofonin ja äänitti ajankulukseen mieleensä tulleita tarinoita. Näistä tarinoista syntyi Granholmin esikoisteos "Bässpojken" (1971, suom. "Pässipoika" 1986), jonka myötä hän ryhtyi päätoimiseksi kirjailijaksi. Monet Granholmin kirjoista perustuvat hänen omiin elämänvaiheisiinsa.


title: Olof Granholm

text: Vuonna 1986 Olof Granholm testamenttasi puolisonsa Sirin kanssa kaiken omaisuutensa heidän nimeään kantavalle säätiölle, jonka tarkoitus on edistää suomenruotsalaista kirjallisuutta. Säätiö jakaa vuosittain noin 45 000 euroa tähän tarkoitukseen. Summaan sisältyy vuodesta 1995 alkaen vuosittain jaettu, 10 000 euron suuruinen, 1700-luvulla eläneen runoilija Mikael Choraeuksen mukaan nimetty "Choraeuspriset".


title: Digimon-elokuva

text: Digimon-elokuva () on vuonna 2000 julkaistu Digimoniin perustuva anime-elokuva, joka on tiivistetty kolmesta Japanissa julkaistussa lyhytelokuvassa. Nämä elokuvat ovat vuonna 1999 ilmestynyt "Digimon Adventure" () sekä vuonna 2000 ilmestyneet "Digimon Adventure: Our War Game!" (), ja "Digimon Adventure 02: Digimon Hurricane Touchdown!!/Supreme Evolution!! The Golden Digimentals" ().


title: Digimon-elokuva

text: Elokuva alkaa, kun Tain (Taichin) ja Karin (Hikarin) tietokoneesta syntyy digimuna, josta kuoriutuu Botamon. Digimon digivoituu nopeaan tahtiin ensin Koromoniksi ja sitten isokokoiseksi Agumoniksi, joka tahattomasti tuhoaa osan naapurustosta. Karin mukaan kyseessä ei ole sama Agumon, josta tulee Tain kumppani. Yöllä taivaalle ilmestyy toinen digimuna, joka on valtava. Sen sisältä ilmestyy Parrotmon. Matt (Yamato), T.K. (Takeru), Joe, Sora, Izzy (Koshiro) ja Mimi ovat näkemässä. Agumon digivoituu Greymoniksi, mutta on häviämäisillään taistelun. Tai herättää Greymonin Karin puhaltamalla pilliin ja Greymon voittaa Parrotmonin, kadoten samalla itsekin.


title: Digimon-elokuva

text: Kuusi kuukautta sen jälkeen kun DigiDestined-ryhmä (Valitut lapset) pelasti Digimaailman, Izzy huomaa Internetissä digimunan, johon iskee virus. Digimunasta kuoriutuu Kuramon, joka digivoituu ensin Tsumemoniksi ja sitten Keramoniksi. Gennai lähettää viestin Digimaailmasta ja varoittaa Keramonin kasvusta. Hän lähettää Agumonin ja Tentomonin Internetiin pysäyttämään sen. Keramon Digivoituu Infermoniksi ja voittaa helposti sekä Agumonin ja Tentomon Mestaruustason (Champion) että Ääriäistason (Ultimate) muodot. Izzy tajuaa Keramonin ohittaneen kokonaan Mestaruustason ja digivoituneen Ääriäistasolle. Tai yrittää viestittää DigiDestinedin muille jäsenille, mutta viestin saavat ainoastaan Matt, T.K., Gabumon ja Patamon. Agumon ja Gabumon digivoituvat Mega-muotoihinsa WarGreymoniksi ja MetalGarurumoniksi, mutta samalla Infermon digivoituu Diaboromoniksi. Diaboromon alkaa jakaantua useaksi kappaleeksi ja tartuttaa Pentagonin tietokoneet, laukaisten kaksi ICBM-ohjusta: toisen Coloradoon ja toisen Odaibaan, Tokioon. Tentomon yrittää auttaa mutta jää kiikkiin. Tai sekoittaa tietokoneen aiheuttaen WarGreymonin seisahtumisen. Kun Izzy ja Tai saavat tietokoneen toimimaan WarGreymon on voitettu. Diaboromon tunkeutuu armeijan tietokoneisiin ja lähettää ohjuksen Japaniin ja Coloradoon jossa Willis asuu. Tai ja Matt eivät suostu antamaan periksi ja siirtyvät digitaalisina kumppaneidensa luo. Tain ja Mattin muistuttaessa omasta uskostaan sekä heidän taisteluaan ympäri maailmaa seuranneiden ihmisten uskosta heihin, WarGreymon ja MetalGarurumon elpyvät ja DNA-digivoituvat Omnimoniksi. Omnimon tuhoaa Diaboromoneja, kunnes vain alkuperäinen on jäljellä. Diaboromon on liian nopea, mutta Izzy ohjaa taistelua seuranneiden lasten lähettämät sähköpostit hidastamaan sitä. Omnimon tuhoaa Diaboromonin ja ohjukset osuvat harmittomasti veteen. Diaboromonin luonut virus kuitenkin seuraa Coloradoon, jossa toinen Willis-pojan kumppaneista, Kokomon, alistuu sille.


title: Digimon-elokuva

text: Muutama vuosi myöhemmin Kari ja T.K. ovat Amerikassa tapaamassa Mimiä kun he näkevät Willisin, Terriermonin sekä pahan Kokomonin, joka oli digivoitunut pahaan Mestaruustason muotoonsa Wendigomoniksi. Wendigomon toistaa kryptisesti sanaa "takaisin", minkä Willis luulee tarkoittavan Coloradoa. Luullen pojan olevan vaarassa, Kari kutsuu Davis Motomiyan (Daisuke), Yolei Inouen (Miyako) ja Cody Hidan (Iori) apuun Coloradoon. Wendigomon suistaa junan kiskoilta joten tapaaminen viivästyy. Useiden lentokone- ja taksikyytien jälkeen Davis, Yolei ja Cody tapaavat Willisin. Myöhemmin Willis kertoo kuinka tapasi Terriermonin ja Kokomonin seitsemän vuotta sitten. Hän yritti neljä vuotta sen jälkeen saada lisää vastaavia leikkitovereita luomalla oman digimunan, mikä aiheuttikin Diaboromonin syntymän. Willis syyttää tapahtuneesta itseään, mutta Davis ja Terriermon suostutelevat hänet ottamaan avun vastaan sen pysäytämisessä. Seuraavana päivänä he saapuvat Willisin kotiin, missä Wendigomon digivoituu ensin Antylamoniksi ja lopulta Cherubimoniksi. T.K. ja Kari saapuvat viime hetkellä paikalle Angemonin ja Angewomonin kanssa. Cherubimon alkaa nuorentaa lapsia ja näiden kumppaneita, paljastaen että sana "takaisin" merkitsikin paluuta aikaan, jolloin virus iski häneen. Angemon ja Angewomon digivoituvat väliaikaisesti Mega-muotoihinsa Seraphimoniksi ja Magnadramoniksi (Holydramon) kutsuakseen kultaiset Digi-Eggit, joilla Veemon ja Terriermon Golden Armor -digivoituvat (haarniskoituvat) Magnamoniksi ja Rapidmoniksi. He antavat itsensä joutua Cherubimonin nielemiksi ja löytävät Wendigomonin todellisen olemuksen, joka pyytää tuhoamaan viruksen. Viruksen tuhoaminen kuitenkin tappaa Cherubimonin. Hyvästeltyään uudet ystävänsä, Willis ja Terriermon kuitenkin löytävät Kokomonin digimunan.


title: Lauri Lähdeaho

text: Lauri Johannes Lähdeaho (s. 6. elokuuta 1923 Multia) on suomalainen kirjailija.


title: Scott (Wisconsin)

text: Scott on seitsemän kaupungin nimi Yhdysvaltojen osavaltiossa Wyomingissa.


title: JYPin SM-liigakausi 2014–2015

text: JYPin SM-liigakausi 2014–2015 on jääkiekkoseura JYPin 30. kausi jääkiekon SM-liigassa. JYPin edellinen kausi päättyi runkosarjassa sijalle viisi ja lopulta pudotuspelien jälkeen myös sijalle viisi. Edellisen kerran JYPin loppusijoitus on ollut niin huono kauden päätyttyä.


title: JYPin SM-liigakausi 2014–2015

text: JYP sijoittui kauden 2014–15 runkosarjassa neljänneksi ja selvisi pudotuspeleissä aina välieriin asti, jossa se hävisi lopulta mestaruuden voittaneelle Oulun Kärpille. JYPin lopulliseksi sijoitukseksi jäi 3. sija, kun se voitti pronssiottelussa Rauman Lukon.


title: JYPin SM-liigakausi 2014–2015

text: Edellinen kausi oli päättynyt JYPin osalta pudotuspeleissä puolivälierissä tappioon Saimaan Pallolle. Runkosarjassa JYP oli viides, saaden 98 pistettä.


title: JYPin SM-liigakausi 2014–2015

text: Jääkiekkolehden toimittamassa ”Toimittajien liigaveikkauksessa” kiekkotoimittajat ennustivat liigakauden mestaria, runkosarjan sijoituksia ja pelaajakohtaisten tilastojen voittajia. Yksikään toimittaja ei ennakoinut JYPille mitalia. Paras runkosarjasijoitus oli kolmas sija, johon JYPin ennakoi sijoittuvan Aamulehden toimittaja. Helsingin Sanomien ja Urheilusanomien toimittajat ennakoivat Mikko Mäenpäästä kauden parasta puolustajaa.


title: JYPin SM-liigakausi 2014–2015

text: Jääkiekkolehti listasi ennen kauden alkua liigan 50 paras pelaajaa. JYPin parhaaksi arvioitiin puolustaja Mäenpää, joka oli listalla sijalla 14. Muita JYPin pelaajia listalla olivat hyökkääjä Éric Perrin (16.) ja hyökkääjä Jani Tuppurainen (50.).


title: JYPin SM-liigakausi 2014–2015

text: JYP menitti maalintekovoimastaan viime kauteen verrattuna 39,5 pronsettia eli lähteneet pelaajat tekivät yhteensä 60 maalia. Viime kauteen verrattuna neljä seuraa menetti JYPiä vähemmän maalitekovoimaansa. Lähteneistä pelaajista eniten maaleja oli tehnyt Ossi Louhivaara.


title: JYPin SM-liigakausi 2014–2015

text: Ennen kauden alkua JYPistä lähti yhdeksän pelaajaa, joista viisi oli puolustajia ja neljä hyökkääjiä. Jussi Halme ja Jyrki Välivaara lopettivat uransa. JYPiin siirtyi ennen kauden alkua puolustaja ja kaksi hyökkääjää.


title: JYPin SM-liigakausi 2014–2015

text: Kauteen lähdittäessä JYPin pelaajabudjetti oli 2,58 miljoonaa euroa. JYPin pelaajabudjetti oli liigan viidenneksi suurin: ainoastaan HIFK, Oulun Kärpät, Rauman Lukko ja Tappara käyttivät pelaajakuluihin enemmän rahaa. Pelaajien palkat mukaan luettuna JYPin kulubudjetti oli 7 050 000 euroa, mikä oli liigan neljänneksi suurin. Kaikkien SM-liigaseurojen yhteinen kulubudjetti oli 89 000 000 euroa.


title: JYPin SM-liigakausi 2014–2015

text: JYPin tulobudjetti oli 7,05 miljoonaa euroa. Tämä oli myös liigan neljänneksi suurin, sillä vain HIFK:lla, Kärpillä ja Lukolla oli suurempi tulobudjetti kuin JYPillä. Markkinointitulot toivat JYPille 2,7 miljoonaa euroa, pääsylipputulot 1,7 miljoonaa ja muut tulot 2,62 miljoonaa euroa. Muut tulot olivat liigan kolmanneksi korkeimmat, mutta sen sijaan markkinointitulot jäivät liigan keskiarvon.


title: JYPin SM-liigakausi 2014–2015

text: JYP pyrki nollatulokseen. Ainoastaan HIFK, Lukko ja Turun Palloseura pyrkivät nollatulokseen JYPin lisäksi, muiden pyrkiessä tekemään voittoa. Liigaseurojen tulostavoite oli yhteensä lähes 1,5 miljoonaa euroa.


title: JYPin SM-liigakausi 2014–2015

text: JYPillä oli kauteen lähtiessä pitkäaikaista velkaa peräti 1,3 miljoonaa euroa. Lisäksi joukkue oli edellisellä tilikaudella tehnyt yli puolen miljoonan euron tappiot. Rahatilanne näkyy myös pelaajistossa, sillä JYP on alkanut ajamaan sisään nuoria pelaajia. Tällä pyritään turvaamaan tulevaisuutta ja omavaraisuutta.


title: Keith Connor

text: Keith Leroy Connor (s. 16. syyskuuta 1957 Anguilla) on brittiläinen kolmiloikkaaja. Hän muutti synnyinmaastaan Anguillasta Britanniaan ollessaan kuusivuotias.


title: Keith Connor

text: Connor sai hopeaa sisäratojen EM-kilpailuissa Milanossa 1978 tuloksella 16,53. Hän voitti samana vuonna kultaa Kansainyhteisön kisoissa Edmontonissa loikittuaan 17,21. Prahan EM-kilpailuissa hän oli kuudes ja Moskovan olympialaisissa 1980 neljäs.


title: Keith Connor

text: Connor loikki sisäratojen maailmanennätyksen 17,31 Detroitissa 13. maaliskuuta 1981. Ulkorataennätyksensä 17,57 hän hyppäsi Provossa 5. kesäkuuta 1982. Hän voitti 1982 Euroopan-mestaruuden Ateenassa tuloksella 17,29 ja Kansainyhteisön kisat Brisbanessa tuulituloksella 17,81.


title: Keith Connor

text: Connor karsiutui loppukilpailusta Helsingin MM-kilpailuissa 1983. Hän sai pronssia Los Angelesin olympialaisissa 1984 tuloksella 16,87.


title: Kalevan Pallon SM-liigakausi 2014–2015

text: Kalevan Pallon SM-liigakausi 2014–2015 on jääkiekkoseura KalPan 23. kausi jääkiekon SM-liigassa ja 27. kausi Suomen jääkiekon korkeimmalla sarjatasolla. KalPan edellinen kausi päättyi runkosarjan viimeiseen sijaan. Edellisen kerran KalPan loppusijoitus on ollut niin huono kauden päätyttyä.


title: Kalevan Pallon SM-liigakausi 2014–2015

text: Edellinen kausi oli päättynyt KalPan osalta runkosarjan 14. sijaan eli viimeiseksi. KalPa sai runkosarjassa vain 51 pistettä.


title: Kalevan Pallon SM-liigakausi 2014–2015

text: Jääkiekkolehden toimittamassa ”Toimittajien liigaveikkauksessa” kiekkotoimittajat ennustivat liigakauden mestaria, runkosarjan sijoituksia ja pelaajakohtaisten tilastojen voittajia. Kukaan toimittaja ei ennakoinut KalPaa mitaleille. Paras runkosarjasijoitus oli kymmenes sija, johon KalPan ennakoi sijoittuvan Iltalehden, Urheilusanomien ja Yle Puheen toimittajat.


title: Kalevan Pallon SM-liigakausi 2014–2015

text: Jääkiekkolehti listasi ennen kauden alkua liigan 50 paras pelaajaa. KalPan parhaaksi arvioitiin hyökkääjä Jukka Voutilainen, joka oli listalla sijalla 36. Voutilainen oli ainoa listalle päässyt KalPan pelaaja.


title: Kalevan Pallon SM-liigakausi 2014–2015

text: KalPa menitti maalintekovoimastaan viime kauteen verrattuna 59,6 pronsettia eli lähteneet pelaajat tekivät yhteensä 59 maalia. Viime kauteen verrattuna ainoastaan Espoo Blues menetti enemmän maalitekovoimaansa. Lähteneistä pelaajista eniten maaleja oli tehnyt Kalle Kerman.


title: Kalevan Pallon SM-liigakausi 2014–2015

text: Ennen kauden alkua KalPasta lähti 15 pelaajaa, joista kaksi oli maalivahteja, yksi puolustaja ja 12 hyökkääjiä. NHL:ään siirti kaksi ja muihin liigaseuroihin neljä. Sami Kapanen lopetti uransa edelliseen kauteen. KalPaan siirtyi ennen kauden alkua kaksi maalivahtia, kaksi puolustajaa ja kahdeksan hyökkääjää. Saapuneista pelaajista kuusi tuli muista SM-liigaseuroista.


title: Kalevan Pallon SM-liigakausi 2014–2015

text: Kauteen lähdittäessä KalPan pelaajabudjetti oli 2,26 miljoonaa euroa. KalPan pelaajabudjetti oli liigan keskitasoa, sillä seitsemän seuraa käytti vähemmän rahaa pelaajakuluihin kuin KalPa. Pelaajien palkat mukaan luettuna KalPan kulubudjetti oli 6 878 000 euroa, mikä oli liigan kuudenneksi suurin. Kaikkien SM-liigaseurojen yhteinen kulubudjetti oli 89 000 000 euroa.


title: Kalevan Pallon SM-liigakausi 2014–2015

text: KalPan tulobudjetti oli 7 miljoonaa euroa. Tämä oli liigan viidenneksi suurin, sillä vain HIFK:lla, Kärpillä, Lukolla ja JYPillä oli suurempi tulobudjetti kuin KalPalla. Markkinointitulot toivat KalPalle 2,7 miljoonaa euroa, pääsylipputulot 1,75 miljoonaa ja muut tulot 2,72 miljoonaa euroa. Muut tulot olivat liigan toiseksi korkeimmat, mutta sen sijaan markkinointitulot olivat Saimaan Pallon ja Porin Ässien jälkeen liigan pienimmät.


title: Kalevan Pallon SM-liigakausi 2014–2015

text: KalPan tulostavoite oli 122 000 euroa. Nollatulokseen pyrkivät HIFK, JYP, Rauman Lukko ja Turun Palloseura. KalPaa parempaan tulostavoitteeseen pyrki viisi seuraa. Liigaseurojen tulostavoite oli yhteensä lähes 1,5 miljoonaa euroa.


title: Kalevan Pallon SM-liigakausi 2014–2015

text: KalPalla oli kauteen lähtiessä pitkäaikaista velkaa 425 000 euroa. Edellisellä kaudella velkaa oli tullut 20 000 euroa lisää. Edellisen tilikauden tuloskin oli ollut 296 000 euroa tappiollinen


title: Rauman Lukon SM-liigakausi 2014–2015

text: Rauman Lukon SM-liigakausi 2014–2015 on jääkiekkoseura Lukon 39. kausi jääkiekon SM-liigassa ja 58. kausi Suomen jääkiekon korkeimmalla sarjatasolla. Lukon edellinen kausi päättyi runkosarjassa sijalle kolme ja lopulta pudotuspelien jälkeen pronssiseen mitaliin. Edellisen kerran Lukko voitti mitalin kauden päätteeksi.


title: Rauman Lukon SM-liigakausi 2014–2015

text: Edellinen kausi oli päättynyt Lukon osalta pudotuspeleissä pronssiottelun voittoon Saimaan Pallosta. Runkosarjassa Lukko oli kolmas, saaden 101 pistettä. Kyseessä oli toinen kerta kun Lukko sai yli 100 pistettä SM-liigan runkosarjassa.


title: Rauman Lukon SM-liigakausi 2014–2015

text: Jääkiekkolehden toimittamassa ”Toimittajien liigaveikkauksessa” kiekkotoimittajat ennustivat liigakauden mestaria, runkosarjan sijoituksia ja pelaajakohtaisten tilastojen voittajia. Lukon mestaruutta ennakoivat MTV Sportin, Nelonen Median ja Yle Puheen toimittajat. Paras runkosarjasijoitus oli toinen sija, johon Lukon ennakoi pystyvän yhdeksän eri toimittajaa. Kuusi toimittajaa arvioi Ryan Zapolskin liigan parhaaksi maalivahdiksi ja kolme toimittajaa Janne Niskalan parhaaksi puolustajaksi.


title: Rauman Lukon SM-liigakausi 2014–2015

text: Jääkiekkolehti listasi ennen kauden alkua liigan 50 paras pelaajaa. Lukon parhaaksi arvioitiin hyökkääjä Ville Vahalahti, joka oli listalla sijalla seitsemän. Muita Lukon pelaajia listalla olivat puolustaja Niskala (10.), maalivahti Zapolski (21.), hyökkääjä Aaron Gagnon (26.) ja puolustaja Ilkka Mikkola (28.).


title: Rauman Lukon SM-liigakausi 2014–2015

text: Lukko menitti maalintekovoimastaan viime kauteen verrattuna 35,5 pronsettia eli lähteneet pelaajat tekivät yhteensä 54 maalia. Viime kauteen verrattuna ainoastaan Vaasan Sport ja Tappara menettivät vähemmän maalitekovoimaansa. Oulun Kärpät menetti tismalleen myös 35,5 prosenttia. Lähteneistä pelaajista eniten maaleja oli tehnyt Lauri Tukonen.


title: Rauman Lukon SM-liigakausi 2014–2015

text: Ennen kauden alkua Lukosta lähti 14 pelaajaa, joista yksi oli maalivahti, neljä puolustajia ja yhdeksän hyökkääjiä. Muihin liigaseuroihin siirtyi yhteensä kahdeksan pelaajaa ja Jarkko Kauvosaari lopetti uransa. Lukkoon siirtyi ennen kauden alkua maalivahti, kolme puolustajaa ja kuusi hyökkääjää. Saapuneista pelaajista viisi tuli muista SM-liigaseuroista.


title: Rauman Lukon SM-liigakausi 2014–2015

text: Kauteen lähdittäessä Lukon pelaajabudjetti oli 2,8 miljoonaa euroa. Lukon pelaajabudjetti oli liigan kolmanneksi suurin: ainoastaan Oulun Kärppienn ja HIFK:n pelaajakulut olivat suuremmat. Pelaajien palkat mukaan luettuna Lukon kulubudjetti oli 7 750 000 euroa, mikä oli myös liigan kolmanneksi suurin, jälleen Kärppien ja HIFK:n jälkeen. Kaikkien SM-liigaseurojen yhteinen kulubudjetti oli 89 000 000 euroa.


title: Rauman Lukon SM-liigakausi 2014–2015

text: Lukon tulobudjetti oli 7,95 miljoonaa euroa. Tämä oli myös liigan kolmanneksi suurin, Kärppien ja HIFK:n jälkeen. Markkinointitulot toivat Lukolle 3,4 miljoonaa euroa, pääsylipputulot 1,45 miljoonaa ja muut tulot 3,1 miljoonaa euroa. Lipputulot olivat liigan neljänneksi surkeimmat, mutta sen sijaan markkinatulot olivat kolmanneksi suurimmat ja muut tulot jopa liigan suurimmat.


title: Rauman Lukon SM-liigakausi 2014–2015

text: Lukko pyrki nollatulokseen. Ainoastaan HIFK, JYP ja Turun Palloseura pyrkivät nollatulokseen Lukon lisäksi, muiden pyrkiessä tekemään voittoa. Liigaseurojen tulostavoite oli yhteensä lähes 1,5 miljoonaa euroa.


title: Rauman Lukon SM-liigakausi 2014–2015

text: Vuoden 2013 lopussa Lukolla oli peräti 1,8 miljoonaa euroa pitkäaikaista velkaa. Tulosvuosi 2013 oli kuitenkin ollut 44 000 euroa voitollinen.


title: Pelicansin SM-liigakausi 2014–2015

text: Pelicansin SM-liigakausi 2014–2015 on jääkiekkoseura Pelicansin 29. kausi jääkiekon SM-liigassa ja 36. kausi Suomen jääkiekon korkeimmalla sarjatasolla. Pelicansin edellinen kausi päättyi runkosarjassa sijalle kahdeksan ja lopulta pudotuspelien jälkeen sijalle seitsemän.


title: Pelicansin SM-liigakausi 2014–2015

text: Edellinen kausi oli päättynyt Pelicansin osalta pudotuspeleissä puolivälierissä tappioon Tapparalle. Runkosarjassa Pelicans oli kahdeksas, saaden 92 pistettä.


title: Pelicansin SM-liigakausi 2014–2015

text: Jääkiekkolehden toimittamassa ”Toimittajien liigaveikkauksessa” kiekkotoimittajat ennustivat liigakauden mestaria, runkosarjan sijoituksia ja pelaajakohtaisten tilastojen voittajia. Yksikään toimittaja ei ennakoinut Pelicansille mitalia. Paras runkosarjasijoitus oli yhdeksäs sija, johon Pelicansin ennakoi sijoittuvan sekä Helsingin Sanomien että MTV Sportin toimittajat. Jatkoaika.comin toimittaja ennakoi Pelicansin vaihtavan ensimmäisenä valmentajaa kesken kauden.


title: Pelicansin SM-liigakausi 2014–2015

text: Jääkiekkolehti listasi ennen kauden alkua liigan 50 paras pelaajaa. Pelicansin parhaaksi arvioitiin hyökkääjä Vili Sopanen, joka oli listalla sijalla 27. Muita Pelicansin pelaajia listalla olivat maalivahti Jere Myllyniemi (33.) ja puolustaja Juha Leimu (42.).


title: Pelicansin SM-liigakausi 2014–2015

text: Pelicans menitti maalintekovoimastaan viime kauteen verrattuna 46,7 pronsettia eli lähteneet pelaajat tekivät yhteensä 71 maalia. Viime kauteen verrattuna viisi seuraa menetti Pelicansia vähemmän maalitekovoimaansa. Lähteneistä pelaajista eniten maaleja oli tehnyt Timo Pärssinen ja Radek Smoleňák.


title: Pelicansin SM-liigakausi 2014–2015

text: Ennen kauden alkua Pelicansista lähti 11 pelaajaa, joista yksi oli maalivahti, kaksi puolustajia ja kahdeksan hyökkääjiä. KHL:ään siirtyi kaksi ja muihin liigaseuroihin kaksi. Pelicansiin siirtyi ennen kauden alkua maalivahti, kaksi puolustajaa ja viisi hyökkääjää. Saapuneista pelaajista yksi tuli muista SM-liigaseuroista.


title: Pelicansin SM-liigakausi 2014–2015

text: Kauteen lähdittäessä Pelicansin pelaajabudjetti oli 2,1 miljoonaa euroa. Pelicansin pelaajabudjetti oli liigan viidenneksi pienin: ainoastaanVaasan Sport, Hämeenlinnan Pallokerho, Tampereen Ilves, Saimaan Pallo ja Porin Ässät käyttivät pelaajakuluihin vähemmän rahaa. Pelaajien palkat mukaan luettuna Pelicansin kulubudjetti oli 6 300 000 euroa, mikä oli liigan seitsemänneksi suurin. Kaikkien SM-liigaseurojen yhteinen kulubudjetti oli 89 000 000 euroa.


title: Pelicansin SM-liigakausi 2014–2015

text: Pelicansin tulobudjetti oli 6,4 miljoonaa euroa. Tämä oli myöskin liigan seitsemänneksi suurin. Markkinointitulot toivat Pelicansille 2,75 miljoonaa euroa, pääsylipputulot 1,55 miljoonaa ja muut tulot 2,1 miljoonaa euroa. Lipputulot olivat viidenneksi ja markkinointi tulot seitsemänneksi huonoimmat, mutta muut tulot sen sijaan neljänneksi suurimmat.


title: Pelicansin SM-liigakausi 2014–2015

text: Pelicansin tulostavoite oli 100 000 euroa. Nollatulokseen pyrkineiden HIFK:n, JYP:in, Lukon ja Turun Palloseuran lisäski ainoastaan Tapparan ja Ässien tulostavoite oli huonompi. Liigaseurojen tulostavoite oli yhteensä lähes 1,5 miljoonaa euroa.


title: Pelicansin SM-liigakausi 2014–2015

text: Pelicansilla oli kauteen lähtiessä pitkäaikaista velkaa 142 000 euroa, mutta velkaa oltiin lyhennetty edellisellä kaudella 48 000 euroa. Edellisellä tilikaudella Pelicans oli kuitenkin tehnyt 50 000 euron tappiot. Seuran johtamisen sekavuudesta on myös esitetty huolia.


title: Edzellin linna

text: Edzellin linna on Edzellissä Skotlannissa sijaitseva linnanraunio, jolla on 1600-luvun alussa rakennettu muurin ympäröimä puutarha. Nykyään se on avoin turistinähtävyys ja Historic Scotlandin omistuksessa.


title: Edzellin linna

text: Stirling-klaani möi aiemmin paikalla ollwwn linnan Lindsay-suvulle vuonna 1357. Linnan puutarhan rakennutti vuonna 1604 Sir David Lindsay. Jakobiittikapinan jälkeen linna alkoi rapistua.


title: Chak De! India

text: Chak De! India on vuonna 2007 ilmestynyt intialainen hindinkielinen urheiludraamaelokuva. Sen ohjasi Shimit Amin ja tuotti Aditya Chopra. Shahrukh Khan näyttelee Intian maahockeyjoukkueen entistä kapteenia Kabir Khania, joka päätyy valmentamaan Intian naisten maahockeyjoukkuetta.


title: Chak De! India

text: Box Office India julisti elokuvan ”superhitiksi”. Se voitti monia palkintoja, mukaan lukien parhaan populaarielokuvan National Film Awards -palkinnon.


title: Mingus Ah Um

text: Mingus Ah Um on yhdysvaltalaisen jazzmuusikko Charles Mingusin studioalbumi, joka julkaistiin vuonna 1959. Albumi kasvatti runsaasti Mingusin suosiota jazz-piireissä, ja se on myös Mingusin kaupallisesti parhaiten menestynyt albumi.


title: Finnairin lento 915

text: Finnairin lento AY 915 oli Finnairin reittilento Tokiosta Pohjoisnavan yli Helsinkiin 23. joulukuuta 1987. Lentäjien kertoman mukaan sitä kohti ammuttiin Kuolan niemimaan tai Barentsinmeren alueelta ohjus, joka räjähti vain alle puoli minuuttia siitä, kun se olisi törmännyt lentokoneeseen.


title: Finnairin lento 915

text: Tapaus tuli ilmi vasta syyskuussa 2014, kun asiasta julkaistiin laaja artikkeli "Helsingin Sanomien" sunnuntaisivuilla. Asia herätti ilmi tullessaan laajaa kiinnostusta suomalaisessa mediassa ja tuohtumusta niissä poliitikoissa ja viranomaisissa, joiden tietoon asian olisi kuulunut aikoinaan tulla.


title: Finnairin lento 915

text:
Länsimaiset lentoyhtiöt olivat jo vuodesta 1954 lähtien lentäneet pohjoisen napa-alueen yli (ensimmäisenä SAS reitillä Kööpenhamina–Søndre Strømfjord–Winnipeg–Los Angeles) ja vuodesta 1957 lähtien Euroopasta Tokioon (SAS ensimmäisenä reitillä Kööpenhamina–Anchorage–Tokio). SAS käytti ensin mainitulla reitillä Douglas DC-6B -koneita ja Tokion reitillä Douglas DC-7 -koneita.
Finnair oli aloittanut ensimmäisenä lentoyhtiönä maailmassa välilaskuttomat lennot Euroopan ja Japanin välillä vuonna 1983. Lennoilla käytettiin McDonnell Douglas DC-10-30ER -koneita, joissa oli ruumaan sijoitetut 24 000 litraa vetäneet lisäpolttoainesäiliöt. Nämä erikoisvarustetut koneet mahdollistivat 13 tunnin ja 10 024 kilometrin lennon vaatineen reitin lentämisen. Lennot lennettiin kansainvälisessä ilmatilassa ja Pohjoisnavan yli, sillä Neuvostoliitto oli vaatinut Siperian ylilennoista normaalien navigaatiomaksujen lisäksi erillisiä lisämaksuja. Muiden läntisten lentoyhtiöiden koneiden toimintasäde taas ei riittänyt vastaaviin lentoihin, ja ne tekivätkin välilaskuja Alaskan Anchoragessa. Japanin lentoyhtiöt taas eivät lentäneet suoria lentoja Eurooppaan, sillä ne arvelivat Neuvostoliiton vaativan vastineeksi kahdenvälisiä lento-oikeuksia.


title: Finnairin lento 915

text: Tapaukseen liittynyt lentokone oli Finnairin väreissä lentänyt, mutta Yhdysvaltain ilmailuhallinnon rekisterissä ollut vuonna 1981 rakennettu kone, jonka tunnus oli N345HC. Sama kone oli myöhemmin, vuonna 1995, kuvattu maalattuna muumiaiheisin kuvin. Kone oli Finnairin käytössä vuosina 1981–1995, joskin 1990-luvulla kahteen otteeseen liisattuna Garuda Indonesia -lentoyhtiölle.


title: Finnairin lento 915

text: Kone oli noussut ilmaan Tokion Naritan kansainväliseltä lentoasemalta lähes aikataulun mukaisesti kello 10 aamulla (klo 3 aamuyöllä Suomen aikaa) kyseisenä päivänä, ja kyydissä oli 201 matkustajaa. Henkilökuntaa oli neljä lentäjää sekä 12 suomalaista ja kaksi japanilaista lentoemäntää. Lentokorkeus oli 10 600 metriä.


title: Finnairin lento 915

text: Lento suuntautui pohjoiseen Beringinsalmelle ja siitä edelleen Pohjoisnavalle ja inertiasuunnistuksen avulla sitten etelään Huippuvuorten yli kohti Helsinkiä. Ennen Beringinsalmea kone siirtyi Aleuttien saarien yllä Yhdysvaltain ilmatilaan ja samalla kansainvälisen päivämäärärajan toiselle puolelle eli käytännössä edellisen vuorokauden puolelle Beringinsalmeen saakka. Pohjoisnavalla matkustajille tarjottiin Pohjoisnapa-drinkit ja he saivat näillä lennoilla Pohjoisnavan ylityksen jälkeen ”Navan ylitys -todistuksen” eli reittikartan varustettuna lennon kapteenin nimellä.


title: Finnairin lento 915

text: Kone oli Huippuvuorten Edgeøyan saaren kohdalla noin kello 13–14 Suomen aikaa, kun kapteeni Esko Kaukiainen ja perämies Markku Soininen näkivät raketin lähestyvän konetta 30 astetta etuvasemmalla. Koneen ykköskapteeni ja ensimmäinen perämies olivat tuolloin miehistön lepotiloissa lepovuorollaan. Näkyvyys oli hyvä ja lentäjät seurasivat raketin lentoa useiden kymmenien sekuntien ajan. He ajattelivat sen olevan Neuvostoliiton sääraketti, joka oli matkalla avaruuteen. Kun raketti oli noussut koneen lentokorkeuteen se kääntyi suoraan sitä kohti. Sitten raketti räjähti.


title: Finnairin lento 915

text: Koneen inertiasuunnistusjärjestelmän antamien koordinaattien perusteella lentäjät tiesivät asemansa. Räjähdyksen jälkeen Kaukiainen käynnisti sekuntikellon. Vähän yli minuutin kuluttua kone saapui räjähdyspilven kohdalle. Kun koneen nopeus oli 900 km/h ja ohjuksen nopeus vähintään 1 800 km/h, laskelmat tuottivat tulokseksi, että ohjus oli räjähtänyt vain noin 20 sekuntia ennen törmäystä. Lentäjät arvelivat räjähdyksen tapahtuneen 20–25 kilometrin etäisyydellä koneesta. Lentäjät seurasivat, kuinka ohjuksen runko putosi spiraalimaisessa liikkeessä kohti merta.


title: Finnairin lento 915

text: Lennon ykköskapteeni palasi aikanaan ohjaamoon ja hoiti laskeutumisen noin kello 16 Suomen aikaa, 10 minuuttia aikataulusta jäljessä. Ohjaamossa olleet lentäjät kertoivat hänelle tapahtuneesta.


title: Finnairin lento 915

text: Lentäjille ei jäänyt mitään epäilystä siitä, mistä maasta ohjus tuli: Neuvostoliitosta. Lähtöpaikaksi he arvioivat Kuolan niemimaan taikka sitten sukellusveneen. "Helsingin Sanomille" he arvioivat kyseessä olleen harjoituksen. Siinä joko asiat menivät pieleen, tai sitten juuri niin kuin piti. Jälkimmäinen mahdollisuus tarkoittaisi sitä, että Neuvostoliitto käytti Finnairin konetta harjoitusmaalina. Lentäjät arvelivat yhtenä mahdollisuutena myös olleen sen, että ohjus oli karannut, kuten Inarijärven ohjus kolme vuotta aiemmin, 1984.


title: Finnairin lento 915

text: Pari päivää artikkelin julkaisun jälkeen Jukka Rislakki arveli "Helsingin Sanomissa", että ohjus olisi ammuttu Plesetskistä, Arkangelista etelään, ja että sen räjäyttäminen olisi liittynyt vuoden 1987 alussa supervaltojen eli Yhdysvaltojen ja Neuvostoliiton sopimukseen kaikkien keskimatkan ballististen ohjusten hävittämisestä eli INF-sopimukseen. Maanpuolustuskorkeakoulun dosentti Stefan Forss, jonka erityisalaa on sotatekniikka ja erityisesti ydinasejärjestelmät, kumosi kuitenkin tämän olettamuksen, sillä näiden ohjusten tuhoaminen aloitettiin vasta heinäkuun loppupuolella 1988. Sen sijaan oletus ilmatorjuntaohjuksesta sai Forssilta tukea. Rislakki esitti kuulemiinsa asiantuntijalausuntoihin nojaten myös ajatuksen siitä, että tapahtuma olisi liittynyt Neuvostoliiton ohjuspuolustusjärjestelmän kokeilemiseen.


title: Finnairin lento 915

text: Turun Sanomien haastattelema entinen ilmatorjuntatarkastaja, eversti evp Ahti Lappi, joka toimi kyseisessä tehtävässä vuosina 1988–1996, totesi asiasta että ohjuksen lentorata, eli se että ohjus muutti suuntaansa, viittaa ilmatorjuntaohjukseen, sillä ballistisilla ohjuksilla ei ole tällaista kykyä muuttaa lentorataansa yli 10 kilometrin korkeudessa. Lentäjien havaintoon raketista ja sen suunnanmuutoksista hän sanoi uskovansa.


title: Finnairin lento 915

text: Neuvostoliiton maa-alueet eli Novaja Zemlja ja Kuolan niemimaa olivat satojen kilometrien päässä havaintopaikalta eli Huippuvuorilta, joten etäisyys oli liian suuri jopa tuon ajan raskaimmille ilmatorjuntaohjuksille. Todennäköistä Lapin mielestä oli se, että kyseessä oli merellä olleelta pinta-alukselta laukaistu ilmatorjuntaohjus. Ohjuksen lentorataa on tulkittu lentäjien kertoman perusteella siten, että se olisi ollut lukittu kohteeseensa eli Finnairin koneeseen.


title: Finnairin lento 915

text: Ohjuksen räjähtäminen kesken lennon on Lapin mukaan arvoitus. Hän ei muista yhtään 1980-luvun ohjusta, joka olisi voitu räjäyttää maan pinnalta käsin kauko-ohjauksella. Ilmatorjunta-ohjuksissa on itsetuhooja, joka toimii automaattisesti, ennen lentoradan päättymistä, joka tarkoittanee sitä, että itsetuhooja toimii ennen kuin ohjus päättyy takaisin maan pinnalle.


title: Finnairin lento 915

text: Lapin mukaan ohjus olisi mahdollisesti voinut olla Suomessakin käytössä ollut S-125 Petšora, josta on olemassa myös laivoissa käytetty versio. Se on Neuvostoliitossa ja kymmenissä muissa maissa edelleen vuonna 2014 käytetty keskipitkän kantaman it-ohjus. Sen lakikorkeus on 17 kilometriä ja suurin ulottuvuus 27 kilometriä.


title: Finnairin lento 915

text: Ohjuksen valtava räjähdyspilvi ei kuitenkaan puhu Petšora-ohjuksen puolesta, koska sen 60 kilogramman taistelulataus ei synnytä kovin vaikuttavaa räjähdystä. Lappi ei kuitenkaan ottanut pohdinnoissaan huomioon sitä, että lentäjät havainnoivat räjähdyspilveä ”paikan päällä” eivätkä matkan päästä, kuten Lapin mainitsemat varusmiehet Lohtajan ammunnoissa.


title: Finnairin lento 915

text: Lentäjät sopivat keskenään, että ykköskapteeni laatisi raportin. Se jäi kuitenkin tiettävästi tekemättä, muun muassa siksi, että joulun sattuminen näihin aikoihin vaikutti tapahtumiin. Ykköskapteeni oli kuollut tapahtuman tullessa julkisuuteen vuonna 2014. Eläkkeellä oleva Finnairin lentotoiminnan johtaja Lauri J. Laine vahvisti, että virallista raporttia ei koskaan tehty.


title: Finnairin lento 915

text: Tapahtuneesta kuitenkin puhuttiin Finnairin sisällä, turvallisuuskoulutuksessa ja ainakin yhdelle Ilmailuhallituksen jäsenelle Kaukiainen asiasta kertoi seuraavana vuonna. Viranomaisia ei asia juuri kiinnostunut, Kaukiaisen mukaan siksi, että ”silloin oltiin niin pirun suomettuneita, erityisesti viranomaispiireissä”. Vuonna 2014 liikenteen turvallisuusvirasto ei asiasta tiennyt, eikä tuolloin enää säilytetty vuoden 1987 raportteja taikka lentolokikirjoja.


title: Finnairin lento 915

text: Kapteeni Esko Kaukiainen kertoo HSTV:n haastattelussa, että asia tuli mieleen uudelleen, kun Malaysia Airlinesin lento 17 oli ammuttu alas itäisen Ukrainan yllä 17. heinäkuuta 2014. Lentäjät olivat tuolloin päättäneet kertoa asiasta julkisuudessa.


title: Finnairin lento 915

text: Vuonna 1987 liikenneministerinä toiminut Pekka Vennamo samoin kuin tuolloinen ulkomaankauppaministeri Pertti Salolainenkin kuulivat asiasta vasta luettuaan Helsingin Sanomien artikkelin vuonna 2014, samoin Suojelupoliisin tuolloinen päällikkö Seppo Tiitinen. Tiitinen sanoi, että tapaus olisi ehdottomasti kiinnostanut suojelupoliisia, ja että tällaisen tapauksen siviililentopuolelta pitäisi automaattisesti siirtyä viranomaisten tietoon – silloin ja nyt, ja jatkoi että valtiojohdollehan se tieto olisi mennyt ja he olisivat päättäneet, olisiko tarvetta joihinkin toimiin vai ei.


title: Finnairin lento 915

text: Salolaisen kerrotaan raivostuneen asiasta luettuaan. Hänen mielestään tapaus oli ”sikamainen”, ja hän jatkoi sanoen, että ”se ei menisi enää sivistyneen toiminnan piiriin, se olisi ala-arvoista sotilaallista gangsterismia, jos niin oli.” Salolaisen mukaan eduskuntaa ja ministereitä informoitiin edelleen vuonna 2014 ”surkealla tavalla”. Vennamo taas sanoi, että ”se on kyllä törkeää, jos Finnairin konetta on käytetty harjoitusmaalina”.


title: Finnairin lento 915

text: Suuri joukko suomalaisia tiedotusvälineitä käsitteli tätä tapausta syyskuussa 2014. "Ilta-Sanomat" jopa teki tapauksesta kahden minuutin animaation verkkosivuilleen. Nelonen Median Ruutu.fi -palvelussa koneen lentäjät Kaukiainen ja Soininen esiintyvät noin viiden minuutin haastattelussa, jossa kertovat tapahtuneesta.


title: Franciszek Lessel

text: Franciszek Lessel (n. 1780 Varsova – 26. joulukuuta 1838 Piotrków Trybunalski) oli puolalainen säveltäjä ja pianisti. Hän aloitti musiikinopintonsa isänsä Wincenty Ferdynand Lesselin johdolla ja lähti loppuvuodesta 1799 Wieniin Joseph Haydnin sävellysoppilaaksi. Hän piti konsertteja jousiyhtyeen jäsenenä ja pianistina jo ennen Wieniin lähtöään. Wienin-aikanaan Lessel vieraili Puolassa useita kertoja, ja hän palasi sinne lopullisesti Haydnin kuoltua vuonna 1809. Tällöin hän alkoi esittää pianistina omia teoksiaan. Hän soitti myös lasiharmonikkaa ja antoi musiikin opetusta.


title: Franciszek Lessel

text: Lesselin sävellysten joukossa ovat suosittu pianokonsertto ja "Grande Polonaise". Hän teki elämänsä aikana myös lukuisia musiikkiin liittymättömiä töitä.


title: Franciszek Lessel

text: Lesselin teoksissa on helposti tunnistettavissa W. A. Mozartin vaikutus; luonteenomaista hänen tyylilleen on improvisatorinen virtuoosisuus. Lesselin pianokonsertto (C-duuri, op. 14) oli ensimmäinen Puolassa esitetty kotimainen pianokonsertto. Lesselin tuotanto oli hyvin todennäköisesti tuttua Frédéric Chopinille.


title: Manilan bussikaappaus

text: Manilan bussikaappaus tapahtui Manilan Luneta-puistossa 23. elokuuta 2010, kun työnsä kiristyssyytösten takia menettänyt poliisi Rolando Mendoza otti panttivangeikseen 22 hongkongilaista turistia sekä kolme filippiiniläistä - hongkongilaisryhmän kuskin, oppaan ja valokuvaajan. Kaapattuun bussiin tehtiin lopulta rynnäkkö, jonka yhteydessä Mendoza ammuttiin kuoliaaksi. Panttivangeista kahdeksan (kaikki hongkongilaisia) sai surmansa.


title: Manilan bussikaappaus

text: Mendoza oli työskennellyt Filippiinien poliisin palveluksessa vuodesta 1981. Hän esitti kaappauksen yhteydessä vaatimuksia, joista tärkein oli työpaikan saaminen takaisin. Neuvotteluissa avustamaan otettiin Mendozan poliisiveli. Osa panttivangeista vapautettiinkin neuvottelujen aikana ja bussinkuljettaja pääsi pakenemaan. Kun täysimittainen poliisioperaatio käynnistettiin, Mendoza ilmoitti Radio Mindanao Networkille tappaneensa kaksi panttivankia ja surmaavansa loputkin, ellei operaatiota keskeytetä. Piiritys päättyi rynnäkköön, jossa Mendoza surmattiin ja eloonjääneet pääsivät ryömimään bussista ulos.


title: Manilan bussikaappaus

text: Poliisin eteneminen oli hyvin varovaista, koska kaappaaja tunsi poliisien toimintatavat ja tiesi, mitä odottaa. Hongkongin Donald Tsang ilmaisi pettymyksensä kaappauksen käsittelyyn. Kokonaisuudessaan pattitilanne kesti 10 tuntia, ja laukauksia vaihdettiin 90 minuutin ajan. Kriisin hidas käsittely heikensi Filippiinien suhteita Hongkongiin ja Kiinaan.


title: Manilan bussikaappaus

text: 12. huhtikuuta 2018 Filippiinien presidentti Rodrigo Duterte pyysi anteeksi tapahtumaa Filippiinien puolesta.


title: Mipu Music

text: Mipu Music on suomalainen levy-yhtiö, joka on erikoistunut julkaisemaan etno- ja kansanmusiikkia. Rääkkylässä kotipaikkaansa pitävän yhtiön perustivat vuonna 1992 Värttinän laulaja Sari Kaasinen ja hänen puolisonsa Heikki Kemppainen.


title: Mipu Music

text: Mipu Music on Värttinän ja Sari Kaasisen sooloalbumeiden lisäksi julkaissut muun muassa Angelin tyttöjen, Sirmakan ja Mylläreiden tuotantoa.


title: Sirmakka (yhtye)

text: Sirmakka oli vuosina 1986–1997 toiminut suomalainen kansanmusiikkiyhtye. Lapsista ja nuorista koostuneen Sirmakan johtohahmona oli Värttinän laulaja Sari Kaasinen, lukuun ottamatta vuosia 1992–1994, jolloin se toimi hänen sisarensa Mari Kaasisen johtamana. Sirmakan taustalla oli Värttinän menestyksen Rääkkylässä synnyttämä kansanmusiikki-innostus.


title: Sirmakka (yhtye)

text: Sirmakka julkaisi kaksi albumia. Vuonna 1992 ilmestyneellä esikoislevyllä oli mukana 20-henkinen ryhmä, josta 1996 julkaistulla toisella albumilla oli jäljellä enää viisi soittajaa. Yhtyeen ohjelmisto koostui inkeriläisistä ja karjalaisista kansanlauluista sekä Sirmakkaa varten sävelletystä materiaalista. Ryhmän soittimisto oli monipuolisempi kuin esikuvansa Värttinän. Mukana oli kanteleiden rinnalla muun muassa haitareita ja viuluja sekä klarinetti, mandoliini ja kontrabasso.


title: Vesa Pallasvesa

text:
Vesa Pallasvesa on suomalainen silmälasikehysten suunnittelija ja entinen tanssija.
Pallasvesa kävi optikko-opiston 1960-luvulla, mutta 1980-luvulle saakka hän toimi päätyönään tanssijana muun muassa Helsingin Kaupunginteatterissa. Sen ohella hän suunnitteli ja valmisti Optilook-yrityksessään silmälasikehyksiä, joita esiteltiin usein naistenlehtien muotijutuissa. Pallasvesa sanoo olevansa muun muassa Mikko Alatalon, Simo Frangénin ja Esa Saarisen kehystyylin takana. Hänellä on myös ulkomaisia asiakkaita. Hänen nykyinen yrityksensä on Boomer Oy.


title: Vesa Pallasvesa

text: Pallasvesa toimi 1997–2003 BirdLife Suomen liittohallituksessa.


title: P-Nitrobentsaldehydi

text: p-Nitrobentsaldehydi eli 4-nitrobentsaldehydi (CHNO) on orgaaninen yhdiste ja bentsaldehydin nitrattu johdannainen. Yhdistettä käytetään valmistettaessa lääkkeitä ja väriaineita. p-Nitrobentsaldehydin isomeereja ovat o- ja m-nitrobentsaldehydit.


title: P-Nitrobentsaldehydi

text: Huoneenlämpötilassa p-nitrobentsaldehydi on kellertävää kiteistä ainetta. Yhdiste liukenee hieman veteen ja paremmin orgaanisiin liuottimiin kuten etanoliin ja aromaattisiin liuottimiin.


title: P-Nitrobentsaldehydi

text: p-Nitrobentsaldehydiä valmistetaan hapettamalla p-nitrotolueenia jääetikkaliuoksessa. Hapetus voidaan suorittaa elektrolyyttisesti tai käyttämällä hapettimena kromitrioksidia tai lyijydioksidia. Toinen tapa valmistaa yhdistettä on p-nitrobentsaalibromidin hydrolyysi väkevän rikkihappoliuoksen avulla.


title: P-Nitrobentsaldehydi

text: p-Nitrobentsaldehydiä käytetään muiden orgaanisten yhdisteiden kuten väriaineiden ja lääkkeiden valmistamiseen. Siitä tuotettavia lääkeaineita ovat esimerkiksi asenokumaroli, kloramfenikoli ja tsolmitriptaani.


title: Tähtisahrami

text: Tähtisahrami ("Crocus tommasinianus") on sahramien sukuun kuuluva laji. Se on lähtöisin Kaakkois-Euroopasta ja menestyy 1 000 metrin korkeudessa. Kasvi on 7–8 cm korkea. Yhdestä mukulasta kasvaa kolmesta neljään lehteä, jotka ovat tummanvihreitä. Kukat ovat vaaleanvioletteja, pienen puoleisia ja hentoja. Tähtisahrami kukkii maaliskuulta huhtikuulle. Kasvi menestyy aurinkoisella tai puolivarjoisella kasvupaikalla kalkkipitoisessa ja ojitetussa maassa. Syksyllä on hyvä jättää puiden lehtiä kasvien päälle talvensuojaksi. Kasvia lisätään sivumukuloista, joiden sekä istutussyvyys että istutusväli on 5–10 cm. Laji sopii nurmikolle sekä puiden ja pensaiden alle. Kasvi on saanut tieteellisen nimen italialaisen kasvitieteilijän Mutius von Tommasinin (1794-1879) mukaan.


title: Hiili (albumi)

text: Hiili on Miljoonasateen nokkamiehen Heikki Salon järjestyksessään kolmas sooloalbumi. Se julkaistiin vuonna 2012 levymerkillä AXR Music.


title: Hiili (albumi)

text: Albumi ottaa vahvasti kantaa albumin julkaisuhetkellä ajankohtaisiin asioihin. Nimikkokappaleesta "Hiili" kuvattiin musiikkivideo.


title: Skotlannin Valioliiga 2013-2014

text: Skotlannin valioliiga "(Scottish Premiership)" kaudella 2013-2014 pelattiin kahdentoista joukkueen sarjana. Sarjan joukkueet pelasivat ensin kolminkertaisen sarjan, jonka jälkeen joukkue jaettiin kahtia kuuden parhaan ja kuuden heikoimman joukkueen loppusarjoihin. Loppusarjoissa pelattiin yksinkertainen sarja. Ylemmän loppusarjan voittaja voitti Skotlannin mestaruuden. Skotlannin mestaruuden voitti Glasgown Celtic.


title: Skotlannin Valioliiga 2013-2014

text: Mestaruussarjan playoffkierrokselle selviytyivät Mestaruussarjan sijoille 2.-4. sijoittuneet joukkueet, sekä Valioliigan 11. joukkue.


title: Skotlannin Valioliiga 2013-2014

text: Hamilton Academical FC nousi Valioliigaan, Hibernian putosi Mestaruussarjaan.


title: 365 (luku)

text: 365 (kolmesataakuusikymmentäviisi) on luonnollinen luku, jota edeltää luku 364 ja seuraa luku 366. Vuodessa on päiviä 365 kappaletta.


title: 365 (luku)

text: Binääriluvuksi muutettuna 365 on lopusta luettuna sama kuin alusta luettuna (palindromi).


title: Unen renki

text: Unen renki on Heikki Salon toinen studioalbumi. Se julkaistiin 17. maaliskuuta 2010 levymerkillä Sateen Ääni Oy.


title: Unen renki

text: Kaikki kappaleet säveltänyt ja sanoittanut Heikki Salo, ellei toisin mainittu.


title: Alberton

text: Alberton on kaupunki Gautengin provinssissa, Etelä-Afrikassa. Kaupungin puhutuin kieli on afrikaans, jota puhuu yli 40 prosenttia väestöstä. Toiseksi puhutuin kieli on englannin kieli, jota puhuu 34.6 prosenttia kaupungin väkiluvusta. Lähin suurkaupunki on Johannesburg.


title: Stoke

text: Stoke on yleisimpiä paikannimiä Englannissa.Lisäksi:


title: Mirjam (Raamattu)

text:
Mirjam (, ) oli Raamatun mukaan Mooseksen ja
Aaronin sisar, Amramin ja Jookebedin tytär, joka toimi naisprofeettana israelilaisten erämaavaelluksen aikana.


title: Mirjam (Raamattu)

text: Toisen Mooseksen kirjan mukaan farao oli jonkin aikaa ennen Mooseksen syntymää antanut määräyksen, että kaikki israelilaisille syntyneet poikalapset oli vastasyntyneinä surmattava ja heitettävä Niiliin. Näin oli vähällä käydä Mooseksellekin, jonka hänen äitinsä tosin oli pitänyt piilossa kolme kuukautta. Kun lasta ei kuitenkaan voitu loppumattomiin pitää salassa, äiti vei poikansa kaisla-arkussa Niilin rantaan, missä tämän vanhempi sisar, ilmeisesti Mirjam, kuitenkin seurasi tarkkaavasti, mitä tälle tapahtui. Paikalle saapui kuitenkin faraon tytär, joka löydettyään lapsen päätti adoptoida tämän ja pääsikin asiasta sopimukseen tämän äidin ja sisaren kanssa.


title: Mirjam (Raamattu)

text:
Mirjamista tuli myöhemmin profeetta. Hänet tunnetaan parhaiten kiitosvirrestä, jonka hän sepitti sen jälkeen, kun Egypistä panneita israelilaisia takaa ajaneet faraon sotajoukot olivat hukkuneet Kaislamereen:
Tätä virttä laulaen Mirjam ja kaikki naiset tanssivat rummut kädessä.


title: Mirjam (Raamattu)

text: Myöhemmin Mirjam arvosteli Moosesta avioliitosta, jonka tämä oli solminut nubialaisen naisen kanssa (vuoden 1938 raamatunsuomennoksessa puhutaan etiopialaisesta naisesta, mutta myös Etiopialla tarkoitettiin vanhalla ajalla Nubiaa Egyptin eteläpuolella, pääosin nykyisessä Sudanissa). Rangaistukseksi tästä Jumala antoi Mirjamin sairastua spitaaliin, jonka vaikutuksesta hän tuli lumivalkeaksi. Tämän vuoksi hänet suljettiin pois israelilaisten leiristä seitsemäksi päiväksi, kunnes hän oli parantunut.


title: Mirjam (Raamattu)

text: Mirjam kuoli Kaadeksessa, jonne hänet myös haudattiin. Pian hänen kuolemansa jälkeen kansa valitti veden puutetta, minkä jälkeen Mooses löi kalliota sauvallaan, niin että siitä puhkesi runsaasti vettä. Tämän vuoksi paikka sai nimen Meriba, mikä johtuu "riitaa" tarkoittavasta heprean kielen sanasta.


title: Mirjam (Raamattu)

text: Josephus selitti teoksessaan "Juutalaisten muinaisajat" ("Antiquitates Iudaicae"), että Mirjam oli Toisessa Mooseksen kirjassa Mooseksen avustajana mainitun Hurin puoliso.


title: Mirjam (Raamattu)

text:
Toisessa Mooseksen kirjassa mainitaan Sippora Mooseksen vaimona.
että kertomuksessa mainittu nubialainen nainen oli Etiopian kuninkaan tytär Tharbis.
Myös nykyajan raamatuntutkijoista esimerkiksi Richard E. Friedman on selittänyt, että kertomuksessa mainittu nainen ei ollut Sippora. Alkutekstissä hänen kotimaakseen mainitaan Kuus, jolla (samoin kuin eräissä käännöksissä Etiopialla) tarkoitettiin Nubiaa nykyisessä Sudanissa. Sen perusteella, että Pentateukin on päätelty kootun useista lähteistä, Friedman päätyi toteamukseen, että Sippora mainitaan vain Jahvistissa, kun taas kertomus Mirjamin muuttumisesta lumivalkoiseksi esiintyy vain Elohistissa ja että näin ollen kummankin lähteen mukaan Mooseksella ei elinaikanaan ollut useampaa kuin yksi vaimo.


title: Mirjam (Raamattu)

text: Friedmanin tulkinnan mukaan tämä ristiriita kuvastaa kahden keskenään kilpailleen papiston toisistaan poikenneita käsityksiä. Jerusalemin temppelissä Juudan kuningaskunnassa toiminut aaronilainen papisto väitti polveutuvansa Aaronista. Toisaalta Israelin kuningaskunnassa oli oma papistonsa, jonka tärkeimpänä toimipaikkana oli Silo. Friedmanin mukaan nämä kilpailevat papistot keksivät tai ainakin tekivät tunnetuiksi monet Raamatun kertomukset omaa asemaansa tukeakseen. Friedmanin mukaan Elohistin kirjoitti Silon papisto, jolla katsoi tämän kertomuksen tukevan omia pyrkimyksiään.


title: Mirjam (Raamattu)

text: Toisen Mooseksen kirjan 15. luvussa olevan runollisen säkeistön uskotaan yleisesti olevan yksi Raamatun vanhimmista katkelmista. Rashi kommentoi tätä kappaletta siten, että "Mooses lauloi laulun miehille; hän lauloi heile ja nämä vastasivat hänelle. Mirjam lauloi laulun naisille." Toisin sanoen laulu merellä esitettiin kahdesti, miehille ja naisille. Mooses lauloi sen kokonaisuudessaan miehille, jotka vastasivat kertosäkeellä, kun taas Mirjam teki samoin naisten kanssa.


title: Mirjam (Raamattu)

text: Mirjam on juutalaisten feministien keskuudessa suosittu hahmo. Paikoitellen on tullut tavaksi sijoittaa pääsiäisaterialla vedellä täytetty "Mirjamin malja" tavanomaisen viinillä täytetyn "Elian maljan" viereen. Malja täytetään vedellä Mirjamin kaivon muistoksi, joka Midrašin mukaan seurasi israelilaisia heidän vaelluksellaan autiomaassa.


title: Mirjam (Raamattu)

text:
Jotkut nykyajan ortodoksijuutalaiset ovat ottaneet uudestaan käyttöön tuhat vuotta vanhan tavan, jonka mukaan pääsiäisateriaan kuuluu lampaanlihan ja munan lisäksi kalaa. Nämä yhdessä symboloivat Miikan kirjassa mainittuja kolmea profeettaa ja viittaavat samalla kolmeen myyttiseen petoon, Ziz-lintuun, Behemot-maapetoon sekä Leviathan-merihirviöön. Kala vastaa tässä symboliikassa Leviathania ja toisaalta Mirjaa sekä on samalla veden symboli.
Talmudin mukaan Mirjamin kaivo on nähtävissä Karmel-vuorelta käsin: "Joka haluaa nähdä Mirjamin kaivon, voi mennä Karmel-vuoren huipulle ja hän näkee merellä jotakin seulan kaltaista; se on Mirjamin kaivo.


title: Mirjam (Raamattu)

text: Myös Koraanissa kerrotaan, yhtäpitävästi heprealaisen Raamatun kanssa, että Mirjam seurasi äitinsä pyynnöstä Mooses-vauvaa, kun hän kulkeutui virtaa myöten korissa sen jälkeen, kun heidän äitinsä oli päästänyt tämän menemään, jotteivät faraon palvelijat ja sotilaat surmaisi tätä. Myöhemmin Asiya, faraon vaimo, löysi Mooseksen joesta ja adoptoi hänet, mutta Mooses ei suostunut hänen imetettäväkseen. Mirjam pyysi faraon vaimolta ja hänen palvelijoiltaan lupaa, että hänen äitinsä saisi toimia Mooseksen lastenhoitajana, mihin tämä myöntyikin, vaikka ei tiennyt, että kyseessä oli lapsen äiti.


title: San Vincenzo

text: San Vincenzo on kunta Italiassa Toscanan alueella olevassa Livornon maakunnassa. Kunta sijaitsee Tyrrhenanmeren rannalla. Tätä Livornon etäpuolella olevaa rannikkoa kutsutaan Etruskirannikoksi ("Costa degli Etruschi"). San Vincenzo on suosittu rantalomakohde ja siellä on huvisatama.


title: San Vincenzo

text: Vuonna 1567 Vasari maalasi freskon taistelusta San Vincenzossa, missä firenzeläiset joukot voittavat pisalaiset. Fresko sijaitsee Firenzessä Palazzo Vecchiossa olevassa Salone dei Cinquecenton salissa.


title: Ma Baker (Sash!:n kappale)

text: Ma Baker on Boney M.:n ja Sash!:n yhteinen uudelleentehty versio kappaleesta Ma Baker. Se julkaistiin 12-tuuman singlenä joulukuussa 1998. Kun kappaleesta oltiin aikomassa julkaista CD singleä, se peruttiin ja julkaistiin uudenlaisena versiona nimellä "Somebody Scream! Ma Baker", jolla vierailee myös Horny United. Kappale oli kansainvälinen menestys sijoittuen kolmenkymmenen parhaan joukkoon Saksassa, Alankomaissa, Belgiassa ja Sveitsissä. Tämän lisäksi kappale saavutti singlelistan kuudennen sijan Suomessa ja kymmenen sijan Ruotsissa. Kun kappale julkaistiin Isossa-Britanniassa huhtikuussa 1999, se saavutti listan 22. sijan. Kappaleeseen liittyvällä musiikkivideolla nuori nainen potkunyrkkeilee, harjoittelee aseenkäyttöä, samalla kun hänen todetaan olevan suhteessa ainoastaan kappaleen alkuperäisen version esittäjäryhmään kun hänet nähdään katsomassa tämän vuonna 1977 julkaistun "Ma Bakerin" version musiikkivideota televisiosta.


title: Ma Baker (Sash!:n kappale)

text: 12"A-puoliB-puoliC-puoliD-puoliCD12"A-puoliB-puoliCD


title: Skotlannin parlamentti (lakkautettu 1707)

text: Skotlannin parlamentti () oli Skotlannin kuningaskunnassa lakiasäätävänä elimenä toiminut säätykokous. Se toimi keskiajalta aina vuoteen 1707, jolloin säädetty unionilaki yhdisti Englannin ja Skotlannin valtiot.


text: Parlamenttiedustajat jakautuivat kolmeen säätyyn eli papistoon, aatelistoon ja kuninkaallisten kaupunkien ("Royal burgh") edustajiin, mutta he kokoontuivat yhteiseen istuntoon. Parlamentilla oli merkittävää valtaa monissa asioissa, vaikkakin sen rinnalla toimi myös muita samoja asioita käsitelleitä säätykokouksia. Parlamentin työtä ohjaili Lords of the Articles -niminen komitea, joka valmisteli kaikki esitykset. Komitean jäsenet olivat säätyjen valitsemia, mutta myös kuninkaan on sanottu kyenneen heidän kauttaan kontrolloimaan parlamenttia. Aina tämä ei pitänyt paikkaansa.


text:
Skotlannin parlamentti sai alkunsa keskiaikaisesta kuninkaan neuvostosta, joka oli aatelismiesten ja piispojen kokous. Parlamentin historian katsotaan alkavan vuodesta 1235, koska silloin pidettiin Kirklistonissa Edinburghin lähistöllä varhaisin tunnettu tällainen kokous, josta on asiakirjoissa käytetty nimeä "colloquium". Vanhin säilynyt parlamentin oma asiakirja on vuodelta 1293. Parlamentin kokousten painoarvo lisääntyi 1300-luvulla, ja niihin osallistuneiden joukko laajeni. Varhaisin maininta kolmesta säädystä on vuodelta 1357. Vuodesta 1424 alkaen parlamentin asiakirjat tehtiin skotin kielellä eikä enää latinaksi.
Skotlannin parlamentti kävi pitkin 1400-lukua valtakamppailua kulloisenkin hallitsijan kanssa ja kokoontui huomattavasti useammin kuin esimerkiksi Englannin parlamentti. Jaakko I yritti huonolla menestyksellä rajoittaa parlamentin valtaa, ja parlamentti oli haluton rahoittamaan hänen sotaretkiään. Vuonna 1436 puhemies Robert Graham yritti jopa pidättää kuninkaan säätyjen nimissä, mutta ei saanut parlamentin tukea taakseen. Myös Jaakko III:n aikana 1470–1480-luvuilla parlamentti jarrutti kuninkaan sotapolitiikkaa ja Lords of the Articles -komitean jäsenet osallistuivat kuninkaan syrjäyttäneeseen vallankaappaukseen. Jaakko IV rajoitti 1500-luvun alussa parlamentin kokoontumisia, mikä merkitsi kuninkaan vallan kasvamista suhteessa parlamenttiin. Uskonpuhdistuksen jälkeen katoliset piispat suljettiin pappissäädyn ulkopuolelle vuonna 1567. Vuodesta 1587 parlamenttiin ilmaantui neljäs ryhmä, kun jokaisen kreivikunnan kartanonomistaja sai luvan lähettää kaksi edustajaa ("Shire Commissioner").


text: Edinburghissa sijaitsevan parlamenttitalon rakentaminen aloitettiin 1632 ja parlamentti kokoontui siellä vuodesta 1639 alkaen aina lakkauttamiseensa asti.


text: Parlamentin itsenäinen valta oli heikentynyt 1600-luvun alussa, jolloin kruunu alkoi suoraan nimittää Lords of the Articlesin jäsenet. Sen sijaan Englannin sisällissodan aikana 1638–1651 parlamentti käytännössä hallitsi Skotlantia ja sääti kuninkaan valtaa rajoittaneita lakeja. Oliver Cromwellin valtakautena Skotlannin parlamentti lakkautettiin kokonaan vuosikymmeneksi. Se aloitti toimintansa uudelleen Englannin restauraation myötä vuonna 1661, mutta joutui ensitöikseen palauttamaan kuninkaalle sisällissotaa edeltäneet valtaoikeudet. Parlamentti alkoi kuitenkin uudelleen kasvattaa valtaansa 1600-luvun lopulla. Kun parlamentti Englannin mainion vallankumouksen jälkeen vuonna 1689 hyväksyi Vilhelm I:n kuninkuuden, se ilmoitti samalla pidättävänsä itsellään oikeuden syrjäyttää vastaisuudessa jokainen hallitsija, joka yrittäisi puuttua parlamentin toimintavapauksiin. Lords of the Articles -komitea lakkautettiin seuraavana vuonna. Tämän jälkeen Englannin kruunu pyrki kontrolloimaan Skotlannin parlamenttia pääasiassa lahjonnan ja muun poliittisen ohjailun keinoin.


text: Englannin ja Skotlannin parlamenttien yhdistämistä oli ehdotettu ensi kerran jo vuonna 1604, eli pian sen jälkeen kun maiden välille oli syntynyt personaaliunioni. Sillä kerralla ehdotus hylättiin. Sata vuotta myöhemmin hanke kuitenkin toteutettiin. Skotlannin parlamentti hyväksyi 16. tammikuuta 1707 unionilain, jolla Skotlanti ja Englanti yhdistettiin yhdeksi valtakunnaksi. Skotlannin parlamentti hajaantui 25. maaliskuuta ja julistettiin lopullisesti hajotetuksi 28. huhtikuuta. Unioni astui voimaan 1. toukokuuta. Siitä alkaen Englannin parlamentti edusti myös Skotlantia, josta valittiin sinne 45 edustajaa. Ylähuoneessa tehtiin tosin 1713 ehdotus unionin purkamisesta, mutta se hävisi äänestyksessä täpärästi neljällä äänellä. Skotlanti sai uudelleen oman parlamentin vasta vuonna 1999.


title: Milford Haven

text: Milford Haven () on pikkukaupunki Etelä-Walesissa Pembrokeshiren kreivikunnassa. Vuonna 2011 kaupungin väkiluku oli noin 14 000.


title: Milford Haven

text: Kaupunki on rakennettu syvän luonnonsataman äärelle. Siellä on toiminut sotalaivasto ja valaanpyyntialuksia. Nykyisin se on merkittävä öljysatama, sillä se on Länsi-Euroopassa yksi harvoista satamista johon pääsee tankkerilla.


title: Milford Haven

text: Kaupungin pormestarina toimi vuosina 2008–2009 John Roberts.


Glass House – Painajainen sijaisperheessä on Daniel Sackheimin ohjaama yhdysvaltalainen psykologinen trillerielokuva vuodelta 2001. Se sai pääosin negatiivisia arvosteluja ja sen lipputulot jäivät selvästi 30 miljoonan dollarin budjetin alapuolelle. Pääsyynä elokuvan taloudelliseen floppiin on pidetty sitä, että se julkaistiin vain kolme päivää New Yorkin World Trade Centerin terrori-iskujen jälkeen.


title: Glass House – Painajainen sijaisperheessä

text: Teini-ikäinen Ruby ja hänen pikkuveljensä Rhett jäävät orvoiksi vanhempiensa kuoltua auto-onnettomuudessa. Tällöin he pääsevät entisten naapureidensa, mukavan Glassin perheen hoiviin suureen lasitaloon. Myöhemmin paljastuu lasten perineen vanhempiensa miljoonien omaisuuden. Myös ottovanhempien käytöksestä alkaa paljastua outoja ja pelottavia piirteitä, ja lasitalon hyväntahtoinen julkisivu alkaa rakoilla.


title: Yitang Zhang

text: Yitang Zhang on kiinalaissyntyinen yhdysvaltalainen matemaatikko ja New Hampshiren yliopiston matematiikan professori. Zhang esitteli vuoden 2013 keväällä ratkaisun alkulukuongelmaan. Hänet palkittiin seuraavana vuonna MacArthur Fellowship -palkinnolla.


title: Haverfordwest

text: Haverfordwest () on pikkukaupunki Etelä-Walesissa Pembrokeshiren kreivikunnassa. Vuonna 2011 kaupungin väkiluku oli noin 14 000.


title: Haverfordwest

text: Haverfordwestissa on linna joka on rakennettu noin vuonna 1120, se suojasi paikallisia asukkaita englantilaisilta ja flanderilaisilta uudisasukkailta. Englannin kuningas Henrik I kaupunkioikeudet 1200-luvun alkuvuosina. Kaupunkiin perustettiin myös augustinolaismunkkien luostari samalla vuosisadalla. Se kehittyi tärkeäksi kaupungiksi mutta sen linna osittain purettiin vuonna 1644-45 englannin sisällissodan aikana. Vuonna 1648 Oliver Cromwell määräsi että linna on tuhottava, muutta ruudin puutteen takia se ei voitu toteuttaa.


title: Aberhonddu

text: Aberhonddu () on pikkukaupunki Etelä-Walesissa Powysin kreivikunnassa. Vuonna 2016 kaupungin väkiluku oli .


Herra Heinämäki ja Leijonatuuliviiri – musiikkia elokuvasta on samannimisen elokuvan soundtrack-albumi. Se julkaistiin vuonna 2011 levymerkillä Sateen ääni Oy.


title: Herra Heinämäki ja Leijonatuuliviiri – musiikkia elokuvasta

text: Kaikki kappaleet säveltäneet Janne Louhivuori ja Timo Kahilainen sekä sanoittanut Heikki Salo.


title: Mäntymesisieni

text: Mäntymesisieni ("Armillaria solidipes" tai "Armillaria ostoyae") on mesisieniin kuuluva, puulla ja puiden juuristossa kasvava helttasienilaji. Se on laajalle levinnyt pohjoisella pallonpuoliskolla. Suomessa se on pohjanmesisientä ja nuijamesientä harvinaisempi.


title: Mäntymesisieni

text: Suomessa mäntymesisieni aiheuttaa jonkin verran männyntaimien tuhoja Salpausselän alueella Hankoniemen ja Luumäen välisellä alueella.


title: Mäntymesisieni

text: Suurin lajin yksittäinen edustaja, ts. laajimmalle levinnyt yhtenäinen sienirihmasto löytyi Yhdysvaltojen Oregonista vuonna 1998. Tämän yksilön rihmasto kattaa yli kahdeksan neliökilometrin alueen ja sen arvellaan olevan vähintään 2400 vuoden ikäinen. Kyseisen eliön arvellaan olevan maapallon laajin organismi ja yksi vanhimmista.


title: Jealous Gods

text: Jealous Gods on Poets of the Fallin kuudes studioalbumi, joka julkaistiin 19. syyskuuta 2014. Se debytoi Suomen virallisen listan sijalla 1.


title: P19

text: P19 on Petroskoin ja Oštan välinen maantie Karjalan Tasavallassa, Leningradin- ja Vologdan alueella Venäjällä. Vain muutaman kilometrin osuus tien eteläpäästä kulkee Vologdan alueella, jossa se risteytyy tiehen P37. Tien pituus on 160 km ja se kulkee Äänisjärven länsirantaa myöten. Se on päällystetty, paitsi alueiden välisillä raja osuuksilla, joissa on sorapinta. Syvärin ylitys tapahtuu lossilla Syvärinniskalla noin tunnin välein. Tie kulkee Syvärin pohjoispuolella entisen Vepsän kansallisen volostin läpi. Tien varrella olevia Vepsäläisiä kyliä ovat Vehkaoja, Soutjärvi, Šoksu ja Kalajoki. Kylien nimet on merkitty venäjäksi ja latinalaisin kirjaimin vepsäksi, joita suomenkielinenkin ymmärtää. Soutjärvellä tien varrella on talonpoikaismuseo.


title: Timo Keronen

text: Timo Mikko Keronen (s. 9. helmikuuta 1960 Imatra) on aktiiviuransa päättänyt suomalainen kolmiloikkaaja. Hän edusti koko uransa ajan Imatran Urheilijoita ja vastasi itse omasta valmennuksestaan. Kalevan kisoista Keronen saavutti kolmiloikan pronssia vuonna 1991. Lisäksi hän voitti sisäratojen SM-kisoista kolmiloikan hopeaa vuonna 1986. Virallissa kilpailuissa hän ei ole esiintynyt vuoden 1993 jälkeen.


title: Harri Mannermaa

text: Harri Juhani Mannermaa (s. 30. heinäkuuta 1959 Pulkkila) on aktiiviuransa päättänyt suomalainen kestävyysjuoksija. Seuratasolla hän edusti vuodesta vuodesta 1987 lähtien Kenttäurheilijat -58:aa ja hänen valmentajanaan toimi Reijo Kokko. Aikuisten SM-kisoista Mannermaa saavutti hopeaa maratonilta vuonna 1991. Virallisissa kilpailuissa hän ei ole esiintynyt vuoden 2011 jälkeen.


title: Seppo Kykkänen

text: Seppo Tapio Kykkänen (s. 31. lokakuuta 1958 Tampere) on suomalainen kestävyysuoksija. Hän on edustanut vuodesta 1995 lähtien Tampereen Urheilijat -38:aa ja vastannut itse omasta valmennuksestaan. Aikuisten SM-tasolla Kykkänen on saavuttanut pronssia maratonilta vuonna 1991. Vuodesta 2004 lähtien hän on osallistunut lähinnä veteraanien kilpailuihin yleisen sarjan kisojen sijaan.


title: Skotlannin Valioliiga (1998–2013)

text: Scottish Premier League eli Skotlannin Valioliiga, oli Skotlannin miesten jalkapallon korkein sarjataso. Sarja perustettiin vuonna 1998 Skotlannin Valiodivisioonan tilalle. Sarja lopetettiin vuonna 2013 ja sen seuraajaksi syntyi Scottish Premiership "(suom. myös Valioliiga)". Uusi liiga syntyi kun Korkein sarjataso yhdistettiin toisen, kolmannen ja neljännen sarjatason kanssa Scottish Professional Football Leagueksi.


title: Skotlannin Valioliiga (1998–2013)

text: Aiemmin Skotlannin jalkapalloliigan sarjasysteemi koostui kahdesta divisioonasta, 1. ja 2. divisioonasta, joiden välillä joukkueet nousivat ja putosivat. 1970-luvun puolivälissä systeemiä muutettiin siten, että liigan sarjatasojen määrä nostettiin kolmeen. 1990-luvulla perustettiin vielä neljänneksi korkein sarjataso, 3. divisioona.


title: Skotlannin Valioliiga (1998–2013)

text: Vuonna 1998 ylimmän sarjatason seurat erosivat Skotlannin jalkapalloliigasta ja perustivat nykyisen Valioliigan, joka toimi vuosina 1998–2013. Tätä ennen sponsorirahat oli jaettu kaikkien jalkapalloliigan divisioonien seurojen kesken. Aluksi valioliigassa pelasi vain 10 joukkuetta, mutta sittemmin joukkueita otettiin mukaan kaksi lisää. Sarjan viimeisin pelisysteemi, jossa viimeinen kierros pelattiin kahtena kuuden joukkueen ryhmänä, astui voimaan vuonna 2000. Sarjajärjestelmä pysyi samana myös vuoden 2013 jälkeen, kun sarjat taas yhdistettiin Scottish Professional Football Leagueksi.


title: Sieväsinililja

text: Sieväsinililja ("Scilla amoena") on sinililjojen sukuun kuuluva laji. Kasvi on 15–20 senttimetriä korkea. Lehdet ilmaantuvat yleensä ennen kukkavarsia. Ne ovat tyvestä punertavia ja muodoltaan tasasoukat. Kukkavarressa on 3–6 kukkaa, jotka ovat väriltään sinisiä tai sinivioletteja ja muodoltaan tähtimäisiä. Sieväsinililja kukkii huhtikuulta toukokuulle. Kasvi menestyy sekä aurinkoisella että varjoisella kasvupaikalla, mutta maan on oltava hyvin vettä läpäisevä. Kasvia lisätään jakamalla kesän lopulla tai syksyn alussa tai istuttamalla sipuleita syys- tai lokakuulla. Istutussyvyys on 5-7 cm ja istutusväli 5-10 cm.


title: Rio Rancho

text: Rio Rancho on kaupunki Sandovalin piirikunnassa Yhdysvalloissa. Se on New Mexicon osavaltion kolmanneksi suurin kaupunki. Pieni osa kaupungin alueesta kuuluu Bernalillon piirikuntaan. Kaupungin arvioitu asukasluku on 91 956 (2013).


title: Rio Rancho

text: Kaupunki on perustettu vuonna 1981. Rio Rancho kuuluu Albuquerquen metropolialueeseen.


title: Rio Rancho

text: Espanjan kuningas Felipe IV lahjoitti 360 km² maata Francisco Montes Vigilille vuonna 1710. Aluetta kutsuttiin nimellä Alameda Land Grant.


title: Rio Rancho

text: Vuonna 1929 Albert F. Black osti 83 km² maata ja perusti sille Seven Bar Ranchin. Blackin perhe asui savitiilestä rakennetussa talossa. Vuonna 1947 perhe rakensi alueelle pienen lentokentän.


title: Rio Rancho

text: Vuonna 1962 Rio Ranch Estates alkoi kehittää aluetta asumista varten. Vuonna 1970 alueella asui alle 2 000 asukasta, ja vuoteen 1995 mennessä asukasluku oli noussut 42 000:een.


title: Rio Rancho

text: Rio Rancho sijaitsee 1612 metriä merenpinnan yläpuolella.Alueella vallitsee aroilmasto. Heinäkuu on keskimäärin kuumin kuukausi ja joulukuu kylmin. Korkein mitattu lämpötila on 41 °C vuonna 2003 ja alin −24 °C vuonna 2011.


title: Rio Rancho

text: Valkoihoisten osuus väestöstä on 76,0 %, latinojen (mitä tahansa rotua; alkuperä espanjankielisessä Latinalaisessa Amerikassa tai Espanjassa) 36,7 %, intiaanien 3,2 %, mustien 2,9 % ja aasialaisten 1,9 % (2010).


title: Rio Rancho

text: Teknologiayhtiö Intel on kaupungin suurin työllistäjä. Muita suuria työnantajia ovat muun muassa julkiset oppilaitokset ja tietotekniikkayritys Hewlett Packard.


title: Rio Rancho

text: Kaupungissa järjestetään vuosittain suosittuja yleisötapahtumia: Taste of Rio Rancho tarjoaa keväisin makuelämyksiä paikallisilta ravintoloilta. Heinäkuussa pidettävää Pork & Brew -viikonlopputapahtumaa vietetään barbequen merkeissä. Lokakuun Oktoberfest tarjoaa olutta, saksalaista ruokaa ja musiikkia.


title: Fruit of the Loom

text: Fruit of the Loom on yhdysvaltalainen vaatevalmistaja, joka on erikoistunut alusvaatteisiin ja muihin trikootuotteisiin. Yhtiön omistaa nykyisin suursijoittaja Warren Buffettin holdingyhtiö Berkshire Hathaway.


title: Fruit of the Loom

text: Fruit of the Loom kuuluu maailman suurimpiin alusvaatteiden valmistajiin. Sen muita tuotteita ovat painettavat t-paidat ja fleece-vaatteet, lastenvaatteet ja naisten farkut. Yritys työllistää noin 32 000 ihmistä ympäri maailmaa. Sen strategiaa leimaa vertikaalinen integraatio, mikä tarkoittaa että sen toiminnot ulottuvat valmistuksesta tukkuportaaseen ja vähittäiskauppaan.


title: Fruit of the Loom

text: "Fruit of the Loomin" ohella yrityksen muita tuotemerkkejä ovat "B.V.D." (Bradley, Voorhees, and Day), "Funpals, Fungals, Screen Stars" ja "Underoos".


title: Fruit of the Loom

text: Fruit of the Loomin pääkonttori toimii Russell Brands -urheiluvaateyhtiön samoissa tiloissa. Russellin tuotemerkkeihin kuuluvat muun muassa "Brooks Running" ja "Spalding".


title: Fruit of the Loom

text: Fruit of the Loomin historia juontaa 1850-luvun Rhode Islandin osavaltioon Yhdysvaltain itärannikolla, jossa Robert Knight johti omistamaansa tekstiilitehdasta. Hän oli keksinyt tuotteilleen nimeksi ”Fruit of the Loom”, kangaspuiden hedelmät, joka on muunnelma raamatun psalmissa käytetystä lasta tarkoittavasta kielikuvasta ”fruit of the womb”, kohdun hedelmä. Knightin ystävällä Rufus Skeelillä oli liike, joka myi Knightin tehtaiden tuotteita. Skeelin tytär oli alkanut maalata omenia kankaiden koristeiksi, ja Knight oivalsi hedelmien sopivan mainiosti hänen tavaramerkkinsä symboleiksi. Ensimmäinen tavaramerkkilaki astui Yhdysvalloissa voimaan 1871, ja Knight sai Fruit of the Loom -merkilleen järjestysnumeron 418.


title: Fruit of the Loom

text: Yhtiön omisti aiemmin Northwest Industries, Inc., josta vuonna 1985 tuli Farley Industries, Inc. Farleyn aikana Fruit of the Loomin liikevaihto viisinkertaistui noin 500 miljoonasta Yhdysvaltain dollarista 2,5 miljardiin 15 vuodessa. Kasvu kuitenkin rahoitettiin velkarahoituksella, mikä johti yhtiön vararikkoon 1999 sen tehtyä yli puolen miljardin dollarin nettotappiot. Yhtiön osakekurssi romahti 44 dollarista yhteen dollariin. Yhtiön osti miljardööri Warren Buffettin sijoitusyhtiö Berkshire Hathaway vuonna 2002 hintaan 835 miljoonaa dollaria. Vuonna 2006 Buffett osti myös Russell-urheiluvaateyhtiön ja seuraavana vuonna VF Corporationin alusvaatemerkin "Vanity Fair Intimates", joka yhtiöitettiin nimellä Vanity Fair Brands.


title: Taavi Tuokkola

text: Taavi Uolevi Tuokkola (s. 17. joulukuuta 1922 Rantsila) on suomalainen kirjailija.


title: Sweet Home

text: Sweet Home on Capcomin kehittämä ja julkaisema kauhuaiheinen roolipeli, joka julkaistiin Japanissa 15. joulukuuta 1989. Peli perustuu samannimiseen kauhuelokuvaan "Sweet Home". Peliä pidetään "Resident Evil"-pelisarjan edelläkävijänä.


title: Jukka Vähäkangas

text: Jukka Pekka Vähäkangas (s. 4. elokuuta 1965) on aktiiviuransa päättänyt suomalainen pikajuoksija. Hän edusti koko uransa ajan Oulun Pyrintöä ja hänen valmentajinaan toimivat Päivi Karppinen sekä Raimo Räty. Kalevan kisoista Vähäkangas saavutti hopeaa 100 metrin juoksussa vuonna 1991. Lisäksi hän oli viestijuoksun SM-kisoissa mukana voittamassa 4 × 100 metrin viestijuoksussa kahta kultaa vuosina 1990 ja 1994 sekä hopeaa vuonna 1988 ja pronssia vuonna 1989 sekä 4 × 400 metrin viestijuoksussa hopeaa vuonna 1989. Sisäratojen SM-kisoista Vähäkangas voitti pronssia 60 metrin juoksussa vuonna 1992.


title: Jukka Vähäkangas

text: Kansainvälisissä kilpailuissa Vähäkangas edusti Suomea yhden kerran. Hän oli mukana Helsingissä vuonna 1994 järjestetyissä EM-kilpailuissa, joissa hän osallistui 100 metrin kilpailuun.


title: Jukka Vähäkangas

text: Virallisissa kilpailuissa Vähäkangas ei ole esiintynyt vuoden 1995 jälkeen.


title: Jouko Teperi

text: Jouko Juhani Teperi (3. kesäkuuta 1922 Viipuri – 21. marraskuuta 2008 Helsinki) oli suomalainen rehtori ja historiantutkija.


title: Jouko Teperi

text: Teperin vanhemmat olivat asemapäällikkö Juho Reino Teperi ja Heliä Aleksandra Välke (vuoteen 1906 Hildén). Teperi pääsi ylioppilaaksi 1945 ja valmistui Helsingin yliopistosta filosofian kandidaatiksi 1949 sekä lisensiaatiksi ja tohtoriksi 1959.


title: Jouko Teperi

text: Teperi toimi Parikkalan yhteiskoulun historian ja yhteiskuntaopin opettajana 1950–1952 ja Helsingin yhteiskoulun ja realilukion, myöhemmin Herttoniemen yhteiskoulun opettajana ja vararehtorina 1952–1954 sekä rehtorina 1954–1988.


title: Jouko Teperi

text: Teperi oli Suomen oppikoulujen rehtoreiden yhdistyksen varapuheenjohtaja 1965–1966 ja puheenjohtaja 1967–1971 sekä Aineopettajien järjestön edustajiston puheenjohtaja 1965–1969.


title: Jouko Teperi

text: Teperi sai professorin arvonimen 1980.


title: Tuomas Vento

text: Tuomas Ruben Elia Vento (s. 24. toukokuuta 1922 Lahti) on suomalainen kirjailija ja pakinoitsija. Hän kävi kuusi luokkaa oppikoulua ja työskenteli toimittajana "Apu"-lehdessä sekä toimituspäällikkönä "Koiramme"-lehdessä. Vento on työskennellyt myös taidemaalarina.


title: Unionilaki (1707)

text: Act of Union eli unionilaki on nimitys vuonna 1707 säädetylle laille, jolla Englannin ja Skotlannin kuningaskunnat yhdistettiin yhdeksi valtioksi, Isoksi-Britanniaksi. Kyse oli teknisesti kahdesta eri laista, joista toinen hyväksyttiin Englannin parlamentissa ja toinen Skotlannin parlamentissa. Lain säätämisen myötä Skotlannin parlamentti lakkautti samalla itsensä.


title: Unionilaki (1707)

text: Englantia ja Skotlantia oli jo vuodesta 1603 alkaen yhdistänyt personaaliunioni, eli mailla oli sama hallitsija. Vuosien 1688–1689 mainion vallankumouksen jälkeen tehdyt yritykset tiivistää maiden välistä liittoa olivat kariutuneet. Varsinkin vuodesta 1703 Englannin ja Skotlannin parlamenttien välille oli syntynyt jännitettä ja kilpailua. Vähitellen joukko poliitikkoja sekä Skotlannissa että Englannissa alkoi taipua sille kannalle, että maat pitäisi lopullisesti yhdistää. Unionin arveltiin tarjoavan Skotlannille taloudellisen turvan ja mahdollisuus vapaakauppaan houkutteli skotteja. Englannille taas tiiviimpi unioni toisi varmuuden, ettei Skotlanti toimisi sen vihollisten kuten Ranskan tai jakobiittien porttina Englantiin. Unionin syntymisen mahdollisti se, että skottiparlamentin itsenäisyys oli muodostunut englantilaisille niin suureksi riesaksi, että he olivat valmiit tekemään Skotlannille merkittäviä taloudellisia myönnytyksiä saadakseen skotit suostumaan vapaaehtoisesti unioniin.


title: Unionilaki (1707)

text: Kuningatar Annan nimittämä komissio laati unionisopimuksen kolmessa kuukaudessa heinäkuuhun 1706 mennessä. Sen mukaan kauppa Ison-Britannian ja sen dominioiden välillä olisi vapaata ja tasa-arvoista, ja Annan kuoleman jälkeen kruunun sovittiin periytyvän Hannover-suvulle. Verotusta päätettiin yhtenäistää. Skotlanti lupautui ottamaan kontolleen osuuden Englannin valtionvelasta ja vastineeksi Englanti maksoi Skotlannille kompensaatiota 398 085 10 šillinkiä ("The Equivalent"). Skotlanti sai säilyttää oman laki- ja oikeusjärjestelmänsä. Episkopaalinen Englannin kirkko ja presbyteerinen Skotlannin kirkko luvattiin säilyttää ilman muutoksia.


title: Unionilaki (1707)

text: Unionin myötä Skotlanti sai Englannin parlamentin alahuoneeseen 45 edustajaa ja ylähuoneeseen 16 edustajaa. Skotlannin parlamentti hyväksyi unionilain vain pienin muutoksin tammikuussa 1707 ja Englannin parlamentti pian sen jälkeen. Kuningatar vahvisti lain 6. maaliskuuta ja unioni astui voimaan 1. toukokuuta samana vuonna.


title: Viljo Vänskä

text: Viljo Antero Vänskä (s. 2. maaliskuuta 1922 Pyhäjoki) on suomalainen kauppias ja runoilija. Hän kävi keskikoulun ja suoritti 1944 osuuskauppakoulun sekä Vähittäiskauppaopiston 1957. Työuransa Vänskä aloitti Pyhäjoen osuuskaupassa toimien myyjänä ja myymälänhoitajana vuosina 1937–1950. Vuodet 1950–1953 hän työskenteli Kangasalan osuuskaupassa ja vuodesta 1953 lähtien K-kauppiaana.


title: Fortune (lehti)

text: Fortune on Yhdysvalloissa ilmestyvä talousaikakauslehti, jota kustantaa Time Inc. Lehden perusti Henry Luce vuonna 1929. "Fortunen" pääkilpailijoita Yhdysvalloissa ovat aikakauslehdet "Forbes" ja "Bloomberg Businessweek" sekä kansainvälisesti brittiläinen "The Economist". Lehti tunnetaan parhaiten suurimpien amerikkalaisyritysten vuosittaisesta Fortune 500 -listauksestaan, jota se on julkaissut vuodesta 1955.


title: Fortune (lehti)

text: "Fortunen" perusti "Time"-lehteä kuutta vuotta aiemmin perustamassa ollut Henry Luce vuonna 1929, vapaasti suomennettuna ”ihanteelliseksi superluokan aikakauslehdeksi, joka tulkitsee ja kuvaa elävästi teollista sivistystä”. Vain kuukautta myöhemmin New Yorkin pörssi romahti ja 1930-luvun lama alkoi. Jo ensimmäiselle lehden 184-sivuiselle numerolle oli kuitenkin saatu 30 000 tilaajaa, ja vuoteen 1947 mennessä tilaajamäärä moninkertaistui 460 tuhanteen.


title: Fortune (lehti)

text: "Fortunen" suosio perustui siihen, että kilpailevat talouslehdet olivat tylsää numerotietoa ja tilastoja sisältäviä mustavalkojulkaisuja. "Fortune" puolestaan otti käyttöön suuren 11 x 14 tuuman aikakauslehtiformaatin, paksun ja laadukkaan paperin ja monivärisenä erikseen painetun kannen. "Fortune" panosti myös laadukkaisiin valokuviin, joiden kuvaajina olivat muiden muassa Margaret Bourke-White ja Walker Evans, joka toimi myös lehden kuvatoimittajana vuosina 1945–1965. Lehden alkuaikojen kirjoittajiin kuuluivat James Agee, Archibald MacLeish, John Kenneth Galbraith ja Alfred Kazin.


title: Fortune (lehti)

text: "Fortune" ilmestyi kerran kuukaudessa tammikuuhun 1978 saakka, jolloin se muuttui joka toinen viikko ilmestyväksi. Lokakuussa 2009 pienentyvän levikin ja vähenevien mainostulojen paineessa lehti alkoi ilmestyä joka kolmas viikko.


title: Fortune (lehti)

text: "Fortunen" vuosittain julkaisemiin rankinglistoihin kuuluvat Fortune 500 -luettelon lisäksi henkilöstön tyytyväisyyttä mittaava The Best Companies to Work For, naisyrittäjiä esittelevä Fortune Most Powerful Women Entrepreneurs, nousevia liikkenjohdon kykyjä esittelevä 40 under 40 sekä suuryrityksiä Yhdysvaltojen ulkopuolella listaavat Fortune 1000, Fortune Global 500 ja Fortune India 500.


title: Muhamed Bešić

text: Muhamed Bešić (s. 10. syyskuuta 1992 Berliini, Saksa) on bosniahertsegovinalainen jalkapalloilija, joka edustaa Valioliigassa pelaavaa Evertonia. Pelipaikaltaan Bešić on puolustava keskikenttäpelaaja. Hän on syntynyt Saksassa. Bešić pelaa myös Bosnia ja Hertsegovinan jalkapallomaajoukkueessa.


title: Muhamed Bešić

text: Bešić aloitti ammattilaisuransa hampurilaisessa Hamburger SV:ssä. Hän pelasi aluksi seuran kakkosjoukkueessa. Ykkösjoukkueessa läpimurtoa ei tullut, joten Bešić siirtyi vuonna 2012 unkarilaiseen Ferencvárosiin. Hän edusti seuraa kaksi kautta, kunnes siirtyi 2014 MM-kisojen jälkeen heinäkuussa 2014 Evertoniin. Hän debytoi Valioliigassa elokuussa 2014.


title: Muhamed Bešić

text: Bešić debytoi Bosnia ja Hertsegovinan jalkapallomaajoukkueessa marraskuussa 2010, jolloin hänestä tuli kaikkien aikojen nuorin Bosnia ja Hertsegovinan maajoukkuepelaaja 18 vuoden ikäisenä. Hän olisi voinut edustaa myös synnyinmaataan Saksaa, mutta valitsi silti vanhempiensa kotimaan. Bešić edusti maataan vuoden 2014 MM-kisoissa, joissa hän pelasi jokaisessa ottelussa Argentiinaa, Nigeriaa ja Irania vastaan. Bosnia ja Hertsegovina ei päässyt alkulohkosta jatkoon.


title: Vehkaoja (Karjalan tasavalta)

text: Vehkaoja (ven. Vehrutšei; veps. Vehkoi) on vepsäläinen kylä Soutjärven kunnassa Äänisenrannan piirissä Karjalan tasavallassa Venäjällä. Se sijaitsee 51 km Syvärinniskalta pohjoiseen P19 tietä pitkin. Kylä muodostaa suhteellisen ehyen perinteisen kylänraitin maantien varrella. Kylässä on aikoinaan ollut näyttävä kirkko, joka on hylätty käytöstä ja sen jälkeen vandalisoitu. Hautausmaa on sivummalla kylän etelärajalla.


title: Mario Alfagüell

text: Mario Alfagüell (s. 1948 San José) on costaricalainen säveltäjä. Hän opiskeli sävellystä ja pianonsoittoa Costa Rican kansallisessa yliopistossa vuosina 1966–76. Hän täydensi sävellysopintojaan Brian Ferneyhoughin ja Klaus Huberin johdolla Hochschule für Musik Freiburgissa, Saksassa vuosina 1976–80. Alfagüellin saamiin tunnustuksiin lukeutuvat Costa Rican hallituksen kansalliset sävellyspalkinnot vuosilta 1982 (teoksista "Sonaatti vasemmalle kädelle", op. 14, ja "Sinfoniset episodit", op. 19), 2001 (teoksesta "Sonata quasi un claro de luna", op. 111) ja 2007 (pianokonsertto vasemmalle kädelle ja orkesterille, op. 145). Alfagüell on saanut myös muita palkintoja, kuten Premio Ancoran San Joséssa vuonna 1975 pianotriosta (op. 5).